qundao/data-zh-poetry huggingface dataset:
邵州迤西三百里峰壑遥深萝木邃密行数日触绪皆诗·其一
作者：凌义渠
朝代：明

脚下尽山山未登，游情忽忽叹无能。何堪拄颊西南望，引入苍茫一万层。
邵州迤西三百里峰壑遥深萝木邃密行数日触绪皆诗·其七
作者：凌义渠
朝代：明

暖烘香雾夹腥风，草蕊千般气不同。莫怪秋深馀瘴热，图经元是古黔中。
邵州迤西三百里峰壑遥深萝木邃密行数日触绪皆诗·其三
作者：凌义渠
朝代：明

年来徭赋亦多机，石壁畬田息更微。赖免流亡薪米足，山村人少爨烟稀。
邵州迤西三百里峰壑遥深萝木邃密行数日触绪皆诗·其二
作者：凌义渠
朝代：明

风波触梦久相安，那畏矶头八节滩。想到舟行幽绝处，溪光还似月光寒。
邵州迤西三百里峰壑遥深萝木邃密行数日触绪皆诗·其五
作者：凌义渠
朝代：明

白云堆里藏三户，苍黛光边漾一身。恋向深深成幻杳，夜来幽梦恐伤神。
邵州迤西三百里峰壑遥深萝木邃密行数日触绪皆诗·其八
作者：凌义渠
朝代：明

崎岖不尽日间关，抱得深心与苦颜。若更耽奇从此去，渐分鸟路入溪蛮。
邵州迤西三百里峰壑遥深萝木邃密行数日触绪皆诗·其六
作者：凌义渠
朝代：明

浅滩平架鱼床稳，乱石欹悬猪栅牢。不用篱垣深自蔽，棕阴竹影覆周遭。
邵州迤西三百里峰壑遥深萝木邃密行数日触绪皆诗·其四
作者：凌义渠
朝代：明

一阵寒鸦噪晚空，半随返照入青枫。行人莫觉流霜早，眼认重来树树红。
邺中诗
作者：凌义渠
朝代：明

微风触树冷修修，漳水依然咽旧流。何处高楼啼落月，久传疑冢认荒丘。佳人南国经春锁，公子西园爱夜游。最是英雄多感慨，杜康今日好销忧。俄闻霸业归残劫，尚许文心蹑后尘。阑入四科皆韵士，戏拈百技总天人。弹棋握槊飞扬甚，剔面搔头点缀频。恰好萧家堪并辔，后先烨烨更何论。百万排空横自骄，仰天吠日一狞獠。自关率土摧王气，可有遗民数伪朝。和尚来施降虎力，欃枪下作扫宫妖。殿铃风细愁无语，洛度声声漫寂寥。建安旧事久纷纭，断碣耕馀故国坟。知有玺符答圣瑞，偶遗螺黛赏奇文。鬼神一窖工嘲谑，史乘千年讹见闻。多少古人冤愤意，好将双颊拄斜曛。谈仙白日等幽荒，暂倚温乡望帝乡。蛱蝶掠筵愁翅损，狐狸映月写眉长。才人无赖容追梦，爱子多情与嫁殇。剑有王髦带廓落，少年冶习可曾忘。弩末才知气不扬，卧看雀石又颓唐。啾啾燕语怜双卵，累累蜂窠缀几房。素旐单车行路哭，投笺解绶老臣忙。英魂未肯随尘土，地下相逢揖少康。遗踪髣髴辨城闉，未有黄金铸幻身。尚爱残荷窥靥冷，强遮初月斗蛾新。神针夜夜愁拈指，细袜年年稳踏尘。鍊色选声真自可，那能閒置洛川神。落日沉沉惜返戈，当涂典午又如何。中原惊见鱼头簇，内殿传称狗脚多。未辨蚁牛谁胜负，可怜歌舞早婆娑。唯馀一片铜台瓦，墨泪横侵不忍磨。
邺中诗·其一
作者：凌义渠
朝代：明

微风触树冷修修，漳水依然咽旧流。何处高楼啼落月，久传疑冢认荒丘。佳人南国经春锁，公子西园爱夜游。最是英雄多感慨，杜康今日好销忧。
邺中诗·其七
作者：凌义渠
朝代：明

遗踪髣髴辨城闉，未有黄金铸幻身。尚爱残荷窥靥冷，强遮初月斗蛾新。神针夜夜愁拈指，细袜年年稳踏尘。鍊色选声真自可，那能閒置洛川神。
邺中诗·其三
作者：凌义渠
朝代：明

百万排空横自骄，仰天吠日一狞獠。自关率土摧王气，可有遗民数伪朝。和尚来施降虎力，欃枪下作扫宫妖。殿铃风细愁无语，洛度声声漫寂寥。
邺中诗·其二
作者：凌义渠
朝代：明

俄闻霸业归残劫，尚许文心蹑后尘。阑入四科皆韵士，戏拈百技总天人。弹棋握槊飞扬甚，剔面搔头点缀频。恰好萧家堪并辔，后先烨烨更何论。
邺中诗·其五
作者：凌义渠
朝代：明

谈仙白日等幽荒，暂倚温乡望帝乡。蛱蝶掠筵愁翅损，狐狸映月写眉长。才人无赖容追梦，爱子多情与嫁殇。剑有王髦带廓落，少年冶习可曾忘。
邺中诗·其八
作者：凌义渠
朝代：明

落日沉沉惜返戈，当涂典午又如何。中原惊见鱼头簇，内殿传称狗脚多。未辨蚁牛谁胜负，可怜歌舞早婆娑。唯馀一片铜台瓦，墨泪横侵不忍磨。
邺中诗·其六
作者：凌义渠
朝代：明

弩末才知气不扬，卧看雀石又颓唐。啾啾燕语怜双卵，累累蜂窠缀几房。素旐单车行路哭，投笺解绶老臣忙。英魂未肯随尘土，地下相逢揖少康。
邺中诗·其四
作者：凌义渠
朝代：明

建安旧事久纷纭，断碣耕馀故国坟。知有玺符答圣瑞，偶遗螺黛赏奇文。鬼神一窖工嘲谑，史乘千年讹见闻。多少古人冤愤意，好将双颊拄斜曛。
鄂城临发龙梦先适至
作者：凌义渠
朝代：明

昔年发蕲上，为君留半刻。此日重晤君，行装复孔亟。相慕即相逢，相逢宛相匿。暌合久暂间，因缘不偶值。我携三湘烟，君袖九峰石。蓄意各待申，登车始恻恻。
酬汪如石见赠之作仍步其韵
作者：凌义渠
朝代：明

多君相问及征轺，叶叶长帆去尚遥。泽阻三秋频北望，风生六月自南飘。总饶贾傅谁前席，且倚湘灵学和箫。君父等恩堪共省，其咨满目叹谁尧。
采藤花
作者：凌义渠
朝代：明

灌莽纷回薄，孤烟向此澄。盈筐秋瑟瑟，过雨绿层层。蕊炙新宜脯，香飞远供僧。携群终采采，雅意托閒朋。
重过茶池亭
作者：凌义渠
朝代：明

驱车往复此山乡，列嶂参差亚短墙。一掬冰棱添茗苦，半凹石路带枫香。谁同遗老衔碑冷，好续前游引梦长。墨沈重寻俄八载，暗中星火照人忙。
镜听词
作者：凌义渠
朝代：明

有美一人花非花，真珠饰履薄檀苴。将身抱镜情较懒，踌躇留待两三伴。出门预愁人语譞，无情歌哭免浪传。小驻勾栏声向息，似隐似明占以臆。为看归步渐坎坷，行行中露夜如何。
长安肆中有拥书甚富而秘不示人诗以异之
作者：凌义渠
朝代：明

古香拂拂手摩挲，为惜牟珠剩几多。凭仗血诚通姓字，一编高拥意如何。
问道乡台故址
作者：凌义渠
朝代：明

昔贤尊献替，自然名根除。流徙不足道，所贵怀抱摅。德业永山川，敢言乃其馀。有台高千古，庙貌存形模。烺烺几百年，到此已疏芜。莫誇此台立，谏院气色殊。莫叹此台废，言路精神孤。废兴别有托，此台岂吾庐。怅立荒榛外，内讼何可无。
闰秋十二夜宿胜力寺看月
作者：凌义渠
朝代：明

万岭遥将合，诸天此独尊。孤光艰一吐，石壁限朝昏。影动藏何鸟，声来听似猿。久居僧梦坦，并不设篱樊。如伴一峰宿，众峰尽悄然。此时下界望，梦梦即高天。佛火青留壁，松风冷触泉。推窗心忽动，惝恍在层巅。
闰秋十二夜宿胜力寺看月·其一
作者：凌义渠
朝代：明

万岭遥将合，诸天此独尊。孤光艰一吐，石壁限朝昏。影动藏何鸟，声来听似猿。久居僧梦坦，并不设篱樊。
闰秋十二夜宿胜力寺看月·其二
作者：凌义渠
朝代：明

如伴一峰宿，众峰尽悄然。此时下界望，梦梦即高天。佛火青留壁，松风冷触泉。推窗心忽动，惝恍在层巅。
闻沈弱瞻病甚忆其平日语记之
作者：凌义渠
朝代：明

淳笃自天性，论文或嫌薄。评君君自评，意惬口无怍。我觉君仍厚，灵光寄寸钥。按笔如帝临，惴惴欣有托。未敢欺世人，言卮必忏削。以兹困揣摩，精神久落落。
阅同昌公主传戏题玉儿九鸾钗
作者：凌义渠
朝代：明

结此如烟质，微嵌似玉名。相携同命脆，各自恋身轻。钿盒藏幽魄，双鬟致远情。偶因幻昧迹，馀恨复分明。梦与梦相续，南齐恰几春。钏馀琥珀冷，虹逐美人新。抱影愁光烬，蒙花可带颦。一般缄惜意，终是女儿神。
阅同昌公主传戏题玉儿九鸾钗·其一
作者：凌义渠
朝代：明

结此如烟质，微嵌似玉名。相携同命脆，各自恋身轻。钿盒藏幽魄，双鬟致远情。偶因幻昧迹，馀恨复分明。
阅同昌公主传戏题玉儿九鸾钗·其二
作者：凌义渠
朝代：明

梦与梦相续，南齐恰几春。钏馀琥珀冷，虹逐美人新。抱影愁光烬，蒙花可带颦。一般缄惜意，终是女儿神。
阅董宗伯赠姚画溪先生诗卷有述
作者：凌义渠
朝代：明

初读泌园诗，棣棣未可选。再读泌园文，洪荒自迤演。前人大手笔，讵易撼其键。分路日争驰，周行为芜践。发函失典刑，俨若具簪冕。辞条既丰蔚，腕势信开展。录似溪上翁，良辰相与撰。吁兹罨画间，一水徐潆转。古木拒云寒，朝曦晓莫辨。春阳一以敷，风力失凝蹇。流韵及后人，蔼蔼馀温善。黾勉互相期，墙宇差无舛。盥手几摩挲，遐哉意方缅。
阜城道中寒甚见雾淞匝树记之
作者：凌义渠
朝代：明
体裁：五言排律

非霜仍似霰，一夜遂封条。暧暧云垂幕，棱棱冻拆胶。天公善刻画，世界等飘萧。映日珠缨络，迎风玉步摇。参差漾水碧，远近障冰绡。玄圃熹微见，晶宫想像描。编玑贯棘刺，屑粉遍林翘。茧散矜初丽，花腾惜早凋。灾祥随地验，兵疫几时销。曷禁忧如灼，冲寒转郁陶。
阳谷店
作者：凌义渠
朝代：明

行行墟落晚，倦若鸟投林。村酿难成醉，浮凉乍满襟。预愁千嶂沓，梦绕绿烟深。殊怪秋声早，为来飒飒音。
阳逻魏小韩留饮
作者：凌义渠
朝代：明

隔别无几月，相见亦匆匆。情关离合际，宦托有无中。当坐频窥日，过江稳趁风。欲留诚未暇，一饭不曾终。
除夜符离旅舍
作者：凌义渠
朝代：明

姻友同兹地，有怀各自持。荒陂一饭涩，馀俗隔江疑。所赖歌吹杳，稍怜杯酒迟。客程应未半，华发已丝丝。是夜皆难掷，何言旅思凭。蹄轮虽暂缓，沙雾此相仍。得酒欢童仆，叙年先友朋。照来心历历，微灭半床灯。
除夜符离旅舍·其一
作者：凌义渠
朝代：明

姻友同兹地，有怀各自持。荒陂一饭涩，馀俗隔江疑。所赖歌吹杳，稍怜杯酒迟。客程应未半，华发已丝丝。
除夜符离旅舍·其二
作者：凌义渠
朝代：明

是夜皆难掷，何言旅思凭。蹄轮虽暂缓，沙雾此相仍。得酒欢童仆，叙年先友朋。照来心历历，微灭半床灯。
集贺公调署分得十四盐
作者：凌义渠
朝代：明

偶集因成醉，来期不待占。清言机互答，默坐意俱恬。好戏非为虐，同心或借砭。月初临隙牖，风早避重帘。烛泪侵宵冷，笳吹彻曙严。暖须催鼓起，寒亟觅衣添。未觉主人倦，何辞良友淹。清歌曳尾细，花帽压檐尖。北客音同鹧，吴侬笑是盐。羁怀殊悄悄，酒趣故厌厌。低恋香光促，谁堪别思兼。倒觥聊自湿，急口未容钳。路入斜阳莫，天方衰草粘。孤心随幻蝶，美翰惜双鹣。率尔难为句，枯肠许再拈。
雨宿含山水心亭
作者：凌义渠
朝代：明

微溜垂檐隙，萧萧倚柱听。百虫吟砌黑，古树覆灯青。暑意当宵敛，秋光与水渟。暂来仍梦扰，何以祛尘冥。
雨泊雉城北渚
作者：凌义渠
朝代：明

亦复迎烟泊，寒塘雨漫流。绿澄孤舫内，蝉咽五更头。对影悄成独，兼风飒若秋。丝丝遮不住，所得是浓愁。
雨行长沙
作者：凌义渠
朝代：明

梦绕江蓠已半年，歘来秋闰接残缘。白沙赤岸真湘渚，泄雾蒸云亦楚天。愁看数峰迷落雁，骤逢一雨失鸣蝉。心情向此翻无着，但认孤光即杳然。日从山表见江空，侧影帆竿处处通。岩桂冷飘时送馥，渚莲寒尽不留红。小舆冲过烟随合，众鸟飞还意欲同。暝色渐深驿路晚，好将崖壑辨西东。
雨行长沙·其一
作者：凌义渠
朝代：明

梦绕江蓠已半年，歘来秋闰接残缘。白沙赤岸真湘渚，泄雾蒸云亦楚天。愁看数峰迷落雁，骤逢一雨失鸣蝉。心情向此翻无着，但认孤光即杳然。
雨行长沙·其二
作者：凌义渠
朝代：明

日从山表见江空，侧影帆竿处处通。岩桂冷飘时送馥，渚莲寒尽不留红。小舆冲过烟随合，众鸟飞还意欲同。暝色渐深驿路晚，好将崖壑辨西东。
雨阻海州公署
作者：凌义渠
朝代：明

昏黄海气日霏霏，洒到枯枝绿暂肥。梦绕君亲徒内讼，路迷去住可忘机。晨趋野市鱼蔬绝，夜伴孤城鸣吠稀。赖是数编相对寂，舟舆到处足因依。
青口驿楼午眺
作者：凌义渠
朝代：明

万竿森竹倚垣稠，隔浦看山山更幽。蘸笔当窗风乍起，一天行色正宜秋。
频过大明湖
作者：凌义渠
朝代：明

寺圮湖存溯始终，古今明晦不相同。四周山翠排闉入，咫尺溪湾觅舫通。香满静池饶雁鹭，荫分客馆列楸桐。非关乱后游踪寂，揽胜前朝久已空。
题舅氏闵康侯一草堂
作者：凌义渠
朝代：明

偶然风绪惬，浥浥片心降。烛冷清连曙，吟馀梵写腔。荷钿开晓镜，蕉露亚秋窗。底怪穿棂月，移人影半双。閒情纷怪冶，文几漾高危。书以等身僻，奇从一事知。种玄扬地宅，押韵李门楣。静倚沾茶候，芸签总懒窥。
题舅氏闵康侯一草堂·其一
作者：凌义渠
朝代：明

偶然风绪惬，浥浥片心降。烛冷清连曙，吟馀梵写腔。荷钿开晓镜，蕉露亚秋窗。底怪穿棂月，移人影半双。
题舅氏闵康侯一草堂·其二
作者：凌义渠
朝代：明

閒情纷怪冶，文几漾高危。书以等身僻，奇从一事知。种玄扬地宅，押韵李门楣。静倚沾茶候，芸签总懒窥。
饮卢德水杜亭用其原韵为赠
作者：凌义渠
朝代：明

十载閒居户屡扃，开樽揖客有斯亭。如凭俎豆通今古，岂止诗文备典刑。念子精勤不暂息，问予浮惰几时惺。㴞㴞末俗存孤简，竹石无言气自青。
饮卢德水杜亭用其原韵为赠
作者：凌义渠
朝代：明
体裁：七言律诗

十载閒居户屡扃，开樽揖客有斯亭。如凭俎豆通今古，岂止诗文备典刑。念子精勤不暂息，问予浮惰几时惺。滔滔末俗存孤简，竹石无言气自青。
鸳鸯栗
作者：凌义渠
朝代：明

连房迸裂气方凄，具体雄雌翼未齐。初发骤疑霜入罅，群游错忆月随溪。啾啾一壳啼相向，宛宛双头梦乍低。信是行成七十二，总然折队不单栖。不趁游龟叶底莲，覆窠颗颗寄层颠。剖开如怯初分项，煨熟宜呼小比肩。那忌鸟窥来上下，祗愁虫蛀隔中边。长安儿戏乘秋赌，探得双枚亦偶然。
鸳鸯栗·其一
作者：凌义渠
朝代：明

连房迸裂气方凄，具体雄雌翼未齐。初发骤疑霜入罅，群游错忆月随溪。啾啾一壳啼相向，宛宛双头梦乍低。信是行成七十二，总然折队不单栖。
鸳鸯栗·其二
作者：凌义渠
朝代：明

不趁游龟叶底莲，覆窠颗颗寄层颠。剖开如怯初分项，煨熟宜呼小比肩。那忌鸟窥来上下，祗愁虫蛀隔中边。长安儿戏乘秋赌，探得双枚亦偶然。
黄梅苦雨
作者：凌义渠
朝代：明

未觉风心善，阴晴候屡猜。山山埋照尽，树树抹云来。拚睡唯欹枕，拈香净宿埃。可知春已老，愁说到黄梅。
留宿丹霞
作者：凌云
朝代：明

林里栖精舍，师行亦有缘。孤灯寒照雨，群峭碧摩天。风递幽香出，吟惊宿鹤迁。未能先隐迹，常愿奉金仙。
芙蓉山
作者：凌云
朝代：明
体裁：五言律诗

费我半生想，淩辰冒雨来。众山犹霢霂，二水倍潆洄。彦集美无度，春登贺此台。情当高处放，叫破一天雷。
高邮
作者：凌楷
朝代：明
体裁：五言律诗

盂城劳怅望，烟树一浮洲。地湿人多病，林寒叶易秋。人家留鸟迹，国税独渔舟。夜月珠光在，多应照客愁。
咏梅
作者：凌汉翀
朝代：明
体裁：五言绝句

玉橤含风香，苔枝带霜冷。夜静月冥濛，空庭卧无影。
《拍案惊奇·卷卅六》
作者：凌濛初
朝代：明

本待将心托明月，谁知明月照沟渠。
天目晴雪
作者：凌说
朝代：明
体裁：七言律诗

两池银水在云中，岩壑生花瑞气隆。盐虎作寒连地合，玉鳌扶冻与天通。照人错落山应瘦，向日消残树半空。独有小梅清见骨，只将春色笑春风。
梅溪春涨
作者：凌说
朝代：明
体裁：七言律诗

玉磬峰头积雪消，紫梅花下水平桥。喷开石窦山倾倒，怒拍溪门浪动摇。连岸白沙鸥鸟下，满川红日鳜鱼跳。黄流引入星河去，一任乘槎上碧霄。
渚溪夕照
作者：凌说
朝代：明
体裁：七言律诗

渚溪行过少邻家，扑面黄蜂趁晚衙。一片素秋清映水，半汀红日澹迎霞。渔竿影没人争渡，牧笛声残雁落沙。危石渡头深浅处，只消新月照梅花。
题留耕堂
作者：刁铦
朝代：明
体裁：七言绝句

夜雨荆花田氏宅，秋风草蔓习家园。何如堂上留耕者，万事无心隐荜门。
秋日同熊宪使韩宪使张助甫潘参何国珍水部吴约卿侍御寻三游洞分韵四首·其一
作者：刘一儒
朝代：明
体裁：七言律诗

群峰斜枕郡城楼，石洞高悬最上头。秀削芙蓉天外出，青连云树镜中浮。涛声东注翻巫峡，雨色西行暗楚丘。鸥鸟狎人闲自舞，亦知吾意已灵舟。
秋日同熊宪使韩宪使张助甫潘参何国珍水部吴约卿侍御寻三游洞分韵四首·其三
作者：刘一儒
朝代：明
体裁：七言律诗

洞门深处碧云多，万木森森鸟自过。短棹乘风看石壁，长镵随舄入云罗。溪流浅水寒仍绿，草没遗碑断欲磨。下看澄波横素练，黄昏渔火带星河。
秋日同熊宪使韩宪使张助甫潘参何国珍水部吴约卿侍御寻三游洞分韵四首·其二
作者：刘一儒
朝代：明
体裁：七言律诗

层峦回合俨枋栊，楼阙双开杳霭中。华表鹤归留瞑色，虚堂人语落秋空。山腰玉髓含云白，石窍丹砂映日红。入夜振衣攀绝巘，箫声疑在月华东。
秋日同熊宪使韩宪使张助甫潘参何国珍水部吴约卿侍御寻三游洞分韵四首·其四
作者：刘一儒
朝代：明
体裁：七言律诗

山蟠楚塞控三巴，谷口招寻此更嘉。落日荒荒悲鸟道，炊烟漠漠隐人家。参差月宇千峰合，窈窕云门一径斜。蟹佩同君还北望，遥瞻紫气满京华。
寄题金山寺
作者：刘一焜
朝代：明
体裁：五言律诗

长江流日夜，缥缈一峰殊。落景疑飞动，盘根定有无。云端清磬湿，树杪圣灯孤。几见登临客，扁舟下五湖。
秋杪登长白山
作者：刘一相
朝代：明
体裁：古风

长白山色连溟涬，遥天流览将搜并。左挥沧海浸青齐，右招欲扪华山顶。潴水风清作镜摇，掩映三峰势如鼎。紫气黄华郁且芬，玉露深秋好注茗。朅来彷佛历太清，逍遥六幕游仙迥。年去年来只此山，领略烟霞神炯炯。沆瀣堪从肺腑收，幻景茫茫常自醒。
与先复初州判
作者：刘三吾
朝代：明
体裁：七言律诗

左身瘘痹耳仍聋，近被刀伤更怯风。亦有将军怜杜甫，岂无高弟念王通。弊庐漫枉过朝使，束帛终难强病翁。欲涉湘江采蘅杜，美人遥隔暮云中。
吊老掾史赵元隆
作者：刘三吾
朝代：明
体裁：七言律诗

疾风劲草昔人言，临难知君有讲论。江相自投信州沼，敬翔肯入大梁门。夕阳冷落前山路，夜月凄凉故里魂。后死文台再知己，何由蕉荔荐芳尊。
吊邓左丞（二首。零陵忠臣）
作者：刘三吾
朝代：明

㼨甓为城一水旁，谁将孤垒捍潇湘？左丞亲奖三军士，诸将皆成百炼钢。高密信为功第一，孔明如在国宁亡。上游缘此无藩蔽，徒使英雄信感伤。中山昔厉忠君志，左辖今推报国诚。一死有光诸宰辅，九京无愧旧门生。雁声愁过衡阳浦，江濑悲鸣一水城。欲吊英雄已无迹，湘灵瑟罢月凄清。
吊邓左丞（二首。零陵忠臣）·其一
作者：刘三吾
朝代：明
体裁：七言律诗

㼨甓为城一水旁，谁将孤垒捍潇湘？左丞亲奖三军士，诸将皆成百炼钢。高密信为功第一，孔明如在国宁亡。上游缘此无藩蔽，徒使英雄信感伤。
吊邓左丞（二首。零陵忠臣）·其二
作者：刘三吾
朝代：明
体裁：七言律诗

中山昔厉忠君志，左辖今推报国诚。一死有光诸宰辅，九京无愧旧门生。雁声愁过衡阳浦，江濑悲鸣一水城。欲吊英雄已无迹，湘灵瑟罢月凄清。
哭从兄益吾教谕
作者：刘三吾
朝代：明
体裁：七言律诗

多年大治之官去，近日哀音始得闻。蜗角祇缘争战久，鸰原遂有死生分。可怜怕道终无后，谁忆中郎所著文。想见散花洲渚上，至今犹自结愁云。
哭伯兄存吾推官天历庚午，进士署高城门曰："身随下士同甘苦，誓与高城共死生。"
作者：刘三吾
朝代：明
体裁：七言律诗

寸心忠厚古人流，两鬓风霜为国忧。黄甲题名前进士，白头死难古宣州。高城留得苌弘血，故友应同李黼游。弱弟自惭无气力，未能申请达宸旒。
哭宪佥帖君泽
作者：刘三吾
朝代：明
体裁：七言律诗

不死清湘死桂城，惟天可表此忠贞。诸贤坐失同盟约，一木难支大厦倾。临难儒臣能死节，流芳国史定标名。北门留得模糊血，岁岁惟应劲草生。
墨竹
作者：刘三吾
朝代：明
体裁：七言绝句

奎章阁老天边字，蓟北山人霜后枝。想见披图明写处，循篱看罢落花时。
姑苏即事
作者：刘三吾
朝代：明
体裁：七言律诗

姑苏自王亦豪雄，藩屏东南一旦空。使眷为谁归火底，俘囚何面见江东。王封有愧非殊锡，死去无碑可表忠。粳稻祇今谁阻遏，海门元与直沽通。
寄家
作者：刘三吾
朝代：明
体裁：七言律诗

离别家山已数年，故园桃李想依然。东风客外归心切，落日云边望眼穿。龙虎卫前花夹道，凤皇台畔水连天。丁宁为护溪边石，留取归来系钓船。
湘南杂咏三首
作者：刘三吾
朝代：明

大厦原非一木支，诸贤坐失有为时。不缘天上云龙会，谁解湘南？蚌持？垂翅夕阳鸿去远，游神华表鹤归迟。争如沤鹭忘机好，依旧无心在水湄。遣使频年赴帝京，名为计事岂真情。鄂垣仅有湘南地，朝野犹夸纸上兵。诸镇一如唐末岁，孤忠谁是李长城？山河依旧天如水，愁听寒鸦日暮声。于阗几载洮阳上，临难方图籍寇兵。但说调鹰饥可食，宁知养虎患非轻。涂穷反噬三湘地，风靡长驱八桂城。常武不歌天亦老，琵琶又作过船声。
湘南杂咏三首·其一
作者：刘三吾
朝代：明

大厦原非一木支，诸贤坐失有为时。不缘天上云龙会，谁解湘南？蚌持？垂翅夕阳鸿去远，游神华表鹤归迟。争如沤鹭忘机好，依旧无心在水湄。
湘南杂咏三首·其一
作者：刘三吾
朝代：明
体裁：七言律诗

大厦原非一木支，诸贤坐失有为时。不缘天上云龙会，谁解湘南�蚌持？垂翅夕阳鸿去远，游神华表鹤归迟。争如沤鹭忘机好，依旧无心在水湄。
湘南杂咏三首·其三
作者：刘三吾
朝代：明
体裁：七言律诗

于阗几载洮阳上，临难方图籍寇兵。但说调鹰饥可食，宁知养虎患非轻。涂穷反噬三湘地，风靡长驱八桂城。常武不歌天亦老，琵琶又作过船声。
湘南杂咏三首·其二
作者：刘三吾
朝代：明
体裁：七言律诗

遣使频年赴帝京，名为计事岂真情。鄂垣仅有湘南地，朝野犹夸纸上兵。诸镇一如唐末岁，孤忠谁是李长城？山河依旧天如水，愁听寒鸦日暮声。
登城感事
作者：刘三吾
朝代：明
体裁：七言律诗

华表愁闻鹤语声，女墙自照月华明。在秦本有关中险，散楚其如垓下兵。百战山河唯骨在，万年壁垒为谁城。兴来不敢闲登览，只恐新亭感慨生。
粤城怀古
作者：刘三吾
朝代：明

五年城里一枰棋，当局安危总不知。吏部羡官胶柱瑟，右丞改调竖降旗。园林别有莺花主，江海都无？蚌持。祇见越王台畔草，春来依旧草离离。
粤城怀古
作者：刘三吾
朝代：明
体裁：七言律诗

五年城里一枰棋，当局安危总不知。吏部羡官胶柱瑟，右丞改调竖降旗。园林别有莺花主，江海都无�蚌持。祇见越王台畔草，春来依旧草离离。
追挽忠襄王
作者：刘三吾
朝代：明
体裁：七言律诗

相王檄下青齐地，七十余城一檄传。诸葛未亡将复汉，岑彭遽死岂非天。蛟龙泣下三秋雨，貔虎愁连万灶烟。先志克申仇亦复，谁知今子总戎贤。
追挽海清臣全子仁两尚书
作者：刘三吾
朝代：明
体裁：七言律诗

郁姑台下战多时，变起萧墙遂不支。杞子方通北门管，汉家已拔赵军旗。孤忠不遂尚书志，一死啀期圣主知。想见江东桥上路，至今犹自血淋漓。
送龙天章归省玉融
作者：刘三吾
朝代：明
体裁：七言律诗

柏台使者开薇省，幕下诸宾聚壁奎。红药诗情滩水上，白云亲舍玉融西。旧家门巷乌衣在，故国江山杜宇啼。若过州城旧厅事，为馀重觅昔年题。
饯周左丞
作者：刘三吾
朝代：明
体裁：七言律诗

从戎江汉亦多年，又领王师过极边。已展召公新土宇，载开马援旧山川。诸生俎豆陈兵后，父老壶浆拜马前。最是老儒淹滞久，乞将骸骨早归田。
古意
作者：刘世教
朝代：明
体裁：乐府曲辞

高楼有思妇，光采琼树枝。陆离双玉佩，明珠缀巾綦。掺掺出手爪，哀哀写芳辞。清商未终曲，听者泪已滋。良人无故欢，贱妾无前期。空怜夜夜月，流影过重栭。
同里朱学斌负才而死诗以唁之
作者：刘世教
朝代：明
体裁：七言律诗

霜华缋叶雁征秋，肠断城南百尺楼。献赋早时同泣玉，绕床终夜对探钩。才名谢去惟容足，客难传来是责头。零落遗编君莫恨，犹胜倒屣问从游。
寄意
作者：刘世教
朝代：明
体裁：七言绝句

珠帘银蒜度春风，青雀飞来綵雾中。浪说雨云原是梦，誇他身在宋家东。
梦中
作者：刘世教
朝代：明
体裁：七言绝句

憔悴南来叹敝裘，欲将肝胆傍谁收。梦中也解身为客，惆怅逢人说倦游。
相逐
作者：刘世教
朝代：明
体裁：七言律诗

篮舆相逐莫愁家，绝胜江千问浣纱。可似折残玄灞柳，若为重对白门花。行云故合闻歌驻，纤月偏宜照舞斜。翻讶钟声长乐近，忍教新旭散林鸦。
闻钟念之举子因忆其楼居之胜有赠
作者：刘世教
朝代：明
体裁：七言律诗

湾环清泚带危楼，剥啄从多懒未酬。茗战渐疏三雅旧，书淫真拥百城游。长年佞佛称居士，小妇生儿字阿侯。似是壮心降欲尽，可禁如意唾壶愁。
霅川访茅稚修
作者：刘世教
朝代：明
体裁：七言律诗

夹岸霜枫引去舟，故人何在霅溪头。当门流水堪垂钓，入座青山足卧游。赋就东家非好色，人如南国不禁秋。具区波冷宾鸿下，且为清尊十日留。
天柱山
作者：刘世用
朝代：明
体裁：七言绝句

虚惊莫笑杞人愚，小补还訾炼石迂。万古拄天不自伐，苍苍未与众山殊。
凤山约游鹤楼，阻雨不果，即旧院对酌
作者：刘丙
朝代：明
体裁：古风

横江风雨舟难泊，空拟登楼醉黄鹤。物情何处不撩人，细入纤毫渺虚廓。乾坤万象谁斧凿，吴楚一隅自联络。康庄聊尔试霜蹄，枳棘焉能留阿阁。回头湿翠拥群峰，仿佛身在蓬莱宫。急呼斗酒供戏谑，笑指鸿毛付穷通。青天故堕杯中月，白羽时生醉后风。友道寥寥今如此，君方盛年我已翁。平生交游多俊彦，达者几人存者半。夜惭故旧却关西，秋入莼鲈忆张翰。执手槎头话别难，江空帆远天边见。柏古还持岁晏心，桃红欲破春光面。直教海晏与河清，肯使三江独如练。歌残雨歇客灯孤，嘹唳鹤声在云汉。
登太和山
作者：刘丙
朝代：明
体裁：七言律诗

翠倚晴空石磴斜，一层高更一层加。山从云上应生路，人向天边却作家。径滑浓飘千种叶，岩香常带四时花。礼馀玉帛经行处，只在仙宫护彩霞。
宴章光远宅
作者：刘丞直
朝代：明
体裁：古风

薄暮沐时雨，凌朝陟崇山。泄云去复来，流水清且闲。褰裳俯茅屋，高论激晴澜。层轩既显敞，好鸟鸣间关。开樽意殊乐，剧饮未言还。何当脱尘鞅，共卧青松间。
秋日东林宴坐
作者：刘丞直
朝代：明
体裁：古风

高秋坐虚馆，飒然神虑清。回飙扬疏雨，潇洒集前楹。始欣尘杂远，稍觉微凉生。檐铎递相答，林蝉时一鸣。物情各有适，吾生岂无营。
赋落花以宋元宪金谷楼危到地香得香字
作者：刘丞直
朝代：明
体裁：五言排律

英华本天性，开谢任年光。自是春风改，那因夜雨伤。低回飘绮席，荏苒度雕墙。翠雾当窗合，红云匝地香。点泥登燕垒，添蜜入蜂房。剪彩夸西苑，成妆诧寿阳。角哀番塞曲，径远误渔郎。但使灵根在，重看锦树芳。
题孙子让山水
作者：刘丞直
朝代：明
体裁：五言律诗

斜日在松杉，千崖冥色酣。山藏五柳宅，路转百花潭。乱石明苍玉，遥峰露碧簪。终希陪妙躅，来此脱征骖。
题鲍典签芳坞隐居图
作者：刘丞直
朝代：明
体裁：五言律诗

幽胜似仙家，缘云石磴斜。阴崖留积雪，晴树乱明霞。寺远时闻磬，溪深未没槎。抱琴来谷口，多是识桃花。
登紫云阁
作者：刘云鹄
朝代：明

奇岩削碧出高岑，梵刹天开万木森。落叶已封僧去路，栖鸦不动客来心。波澜九曲当窗入，烟火千家即案临。共向慈云稽首罢，石台安坐听龙吟。
龙江秋泊
作者：刘云鹄
朝代：明

淡荡高秋暑气清，停桡恰际晚潮平。风来远树云无影，舟过前江岸有声。霜冷独嫌酒力薄，更深偏觉袷衣轻。悠悠夜思多无赖，卧看渔灯梦不成。
丙寅秋七月朔自子至酉雨风大异次夜过之昼夜三尽而平何可无诗正虞笔战
作者：刘亮采
朝代：明
体裁：古风

怒风刮留尘，放雨凝新渎。轰轰欲拆厓，久之若崩屋。入门翻止榭，信耳举飞瀑。舟子荡浮家，渔翁飘钓竹。草木突摇落，乃豁清秋目。水天亦驱驰，泉石不栖宿。识今多波涛，从来尽平陆。
满江红·留别兰阳诸父老
作者：刘亮采
朝代：明
体裁：词

谩说留鞭，故故令、人心折。看此地，迎新送旧，果如传舍犬吠。几家烟雨爨蛙鸣，多少陂塘月愧，腐儒毕。竟负苍生，何须说。军国役，何时歇。闾阎力，今已竭。看此地衰草颓垣，旧时阀阅。黄霸功名今日损，中原父老离情切。欲留时，百计不能留，轻轻别。
再往三山
作者：刘仁本
朝代：明
体裁：七言律诗

去岁才从上海还，今年又复戴南冠。榕阴巷陌春风老，荔子楼台宿雨乾。几处旧游重载酒，十年往事一凭阑。回头却羡天台道，有客吹箫跨玉鸾。
南宋故内怀古
作者：刘仁本
朝代：明
体裁：七言律诗

山抹微云锁凤腰，御沟流水海鲜桥。西番杖锡居中阙，南渡衣冠尽北朝。九庙山陵孤塔雨，千年城郭半江潮。向南古木何人墓，岳将忠魂黯未消。
大慈寺史丞相墓
作者：刘仁本
朝代：明
体裁：七言律诗

山行十里乱峰回，相国坟茔紫翠堆。石马秋风两翁仲，杜鹃春雨几亭台。慈云塔下苍苔满，旌德观前红杏开。为忆当年莼菜美，短篷蘋末过湖来。
宫词
作者：刘仁本
朝代：明
体裁：七言绝句

舞靴轻转玉阶前，忆昔承恩已十年。记得当时供奉曲，上皇新自月宫传。
戍妇吟
作者：刘仁本
朝代：明

夫君在边戍，妾身守孤帏。欲往备纫栉，不如频寄衣。衣到恐迟迟，不到妾不知。欲知衣到无，明年鸿雁归。将军功未成，持牛劳军士。将军岂无家，为妾语夫主。勿为贱妾生，宁为将军死。贱妾欲从之，军中无女子。
戍妇吟·其一
作者：刘仁本
朝代：明
体裁：古风

夫君在边戍，妾身守孤帏。欲往备纫栉，不如频寄衣。衣到恐迟迟，不到妾不知。欲知衣到无，明年鸿雁归。
戍妇吟·其二
作者：刘仁本
朝代：明
体裁：古风

将军功未成，持牛劳军士。将军岂无家，为妾语夫主。勿为贱妾生，宁为将军死。贱妾欲从之，军中无女子。
续兰亭会补参军刘密诗
作者：刘仁本
朝代：明
体裁：古风

阳春沐膏泽，草木生微暄。灵图发幽秘，感此禹迹存。衣冠继芳集，临流引清樽。性情聊自适，理乱复奚言。
蕨萁行
作者：刘仁本
朝代：明
体裁：古风

东山有蕨萁，南山有蕨萁。西山有蕨萁，北山有蕨萁。采采蕨萁，晨露未晞。荆棘离披，筐筥携持。长镵深入土，裋褐寒风吹。采采蕨萁，可以疗饥。以簸以炊，为饧为饴。食少不下咽，食多伤人脾。去年岁歉食无糜，橡栗拾尽民流离。今年岁歉田无稗，蕨萁食尽将安之。美食大官馔，仁心宁汝悲。但见昨日，奏麦两岐。今日进五色芝，呈祥献瑞无休时。载膏载脂，驿骑驱驰。蕨萁蕨萁，官独不汝知。已而已而，岁云暮矣。
读广琴操
作者：刘仁本
朝代：明
体裁：古风

朝阳有异士，曾造重华庭。一鼓南风曲，万物为和平。东姬及汉晋，秦楚无馀声。彼或怨以怒，又或淫而倾。素弦不为理，千载怀幽贞。美哉昌黎伯，掇拾风雅英。颀然作十操，拟托周孔名。辞情或微隐，古意谁能徵。抱琴适东海，乃遇邹阳生。广操一紬绎，援琴为我听。三叹有遗音，始足扩其情。天地既寥廓，日月行清明。夜忽梦圣哲，吾衰感精灵。起谢抱琴士，伐木何丁丁。长揖出门去，幽思秋冥冥。
过枫亭驿和周草庭巡检韵就寄
作者：刘仁本
朝代：明
体裁：七言律诗

馈粮千里又南征，笑犯弓刀拥将星。汗血沙尘前后骑，檄书烽火短长亭。天连闽海团团白，山绕彭湖点点青。遥想环峰三十六，将军晏坐对沧溟。
述言
作者：刘仁本
朝代：明

黄河失故道，横流奔四驰。楮币更新法，世乱不可支。承平日既久，弛张教乃堕。变故始有作，虽多亦奚为。是用干戈起，民生未可期。胶柱难鼓瑟，甚者当解弦。造车不合辙，出门行莫前。弦更紊古调，车徒反旧辕。姚虞世既远，雅奏不复宣。姬公指南作，矩度谁能传。波颓四海沸，势危天下竞。大夫拥专城，陪臣干国政。布衣操刃梃，亦执生杀柄。边将总兵戎，朝廷孰号令。何日能底平，拯溺跻民命。桓桓杨将军，落落真英杰。亹亹却红巾，凛凛持金节。保障东南区，边疆靡蹉跌。大功曾未成，身名遽磨灭。谁令养虓虎，逾圈乃自啮。东南有壮士，矫激如飞鸿。手持三尺铁，腰悬两石弓。去年曾射海，今年能杀红。归来在麾下，主将不论功。吁气为我言，世道何由隆。吕秦御大柄，国富兵亦强。耽耽为虎视，黔首愚莫当。一夫忽作难，鹿走中原场。云胡万年业，乃止二世亡。王纲尽崩裂，狂羁乌能长。经营百尺构，抡才须豫章。驱驰万里道，驾驭必乘黄。君看樗枥姿，壅肿诚匪良。驽骀但刍秣，不可以服箱。工师与从御，取舍当审将。
述言·其一
作者：刘仁本
朝代：明
体裁：古风

黄河失故道，横流奔四驰。楮币更新法，世乱不可支。承平日既久，弛张教乃堕。变故始有作，虽多亦奚为。是用干戈起，民生未可期。
述言·其七
作者：刘仁本
朝代：明

经营百尺构，抡才须豫章。驱驰万里道，驾驭必乘黄。君看樗枥姿，壅肿诚匪良。驽骀但刍秣，不可以服箱。工师与从御，取舍当审将。
述言·其三
作者：刘仁本
朝代：明
体裁：古风

波颓四海沸，势危天下竞。大夫拥专城，陪臣干国政。布衣操刃梃，亦执生杀柄。边将总兵戎，朝廷孰号令。何日能底平，拯溺跻民命。
述言·其二
作者：刘仁本
朝代：明
体裁：古风

经营百尺构，抡材须豫章。驱驰万里道，驾驭必乘黄。君看樗栎姿，拥肿诚匪良。驽骀但刍秣，不可以服箱。工师与徒御，取舍当审将。
述言·其二
作者：刘仁本
朝代：明
体裁：古风

胶柱难鼓瑟，甚者当解弦。造车不合辙，出门行莫前。弦更紊古调，车徒反旧辕。姚虞世既远，雅奏不复宣。姬公指南作，矩度谁能传。
述言·其五
作者：刘仁本
朝代：明
体裁：古风

东南有壮士，矫激如飞鸿。手持三尺铁，腰悬两石弓。去年曾射海，今年能杀红。归来在麾下，主将不论功。吁气为我言，世道何由隆。
述言·其六
作者：刘仁本
朝代：明
体裁：古风

吕秦御大柄，国富兵亦强。耽耽为虎视，黔首愚莫当。一夫忽作难，鹿走中原场。云胡万年业，乃止二世亡。王纲尽崩裂，狂羁乌能长。
述言·其四
作者：刘仁本
朝代：明
体裁：古风

桓桓杨将军，落落真英杰。亹亹却红巾，凛凛持金节。保障东南区，边疆靡蹉跌。大功曾未成，身名遽磨灭。谁令养虓虎，逾圈乃自啮。
云峰寺
作者：刘介龄
朝代：明

云际孤峰远，峰头觉宇开。欲穷云外赏，乘兴拨云来。僧舍依深竹，幽寻到竹间。一声清磬外，人世说谁閒。梵钟清磬落，觉路入虚明。去住云无定，青山只自青。
云峰寺·其一
作者：刘介龄
朝代：明

云际孤峰远，峰头觉宇开。欲穷云外赏，乘兴拨云来。
云峰寺·其三
作者：刘介龄
朝代：明

梵钟清磬落，觉路入虚明。去住云无定，青山只自青。
云峰寺·其二
作者：刘介龄
朝代：明

僧舍依深竹，幽寻到竹间。一声清磬外，人世说谁閒。
吴兴署中同顾若溪司空徐龙湾太守赋雪中红梅次二公韵
作者：刘介龄
朝代：明

香影孤山句里闻，错因颜色怪东君。梁园朱箔轻笼月，洛浦霞绡远抹云。仙梦醉容迷绛帐，汉妆新态妒榴裙。瑶华天为增奇赏，羌管无劳奏夕曛。名园幽胜喜过从，梅雪佳辰雅会同。瑞霭纷披云锦树，明霞缭绕岁寒丛。虚疑梦入桃源里，错忆诗题杏苑中。自是瑶台春富贵，玉人沉醉倚东风。
吴兴署中同顾若溪司空徐龙湾太守赋雪中红梅次二公韵·其一
作者：刘介龄
朝代：明

香影孤山句里闻，错因颜色怪东君。梁园朱箔轻笼月，洛浦霞绡远抹云。仙梦醉容迷绛帐，汉妆新态妒榴裙。瑶华天为增奇赏，羌管无劳奏夕曛。
吴兴署中同顾若溪司空徐龙湾太守赋雪中红梅次二公韵·其二
作者：刘介龄
朝代：明

名园幽胜喜过从，梅雪佳辰雅会同。瑞霭纷披云锦树，明霞缭绕岁寒丛。虚疑梦入桃源里，错忆诗题杏苑中。自是瑶台春富贵，玉人沉醉倚东风。
怀南园五先生
作者：刘介龄
朝代：明

中原文物回天地，洛社风流自古今。遥忆南园五星聚，漫誇东晋七贤林。阿谁大雅追唐律，遮莫希音有越吟。此日浮邱论往事，尊前何必叹升沉。
波罗道院
作者：刘介龄
朝代：明

三城遥望曙云东，境入扶胥海日红。赤壁乍回孤鹤梦，步虚声彻蕊珠宫。神仙洞壑隐江城，倏忽风雷变化成。挥剑试看龙可役，吹笙时有鹤来迎。
波罗道院·其一
作者：刘介龄
朝代：明

三城遥望曙云东，境入扶胥海日红。赤壁乍回孤鹤梦，步虚声彻蕊珠宫。
波罗道院·其二
作者：刘介龄
朝代：明

神仙洞壑隐江城，倏忽风雷变化成。挥剑试看龙可役，吹笙时有鹤来迎。
红白紫菊
作者：刘介龄
朝代：明

东篱金紫喜联芳，素锦添移白玉堂。谩道秋容元冷淡，秾华丛里载寒香。玉蕊金英开及时，移来紫艳更添奇。石家锦障人争羡，不见东篱烂漫枝。金玉堂中紫锦张，东篱今作岁寒芳。柴桑雅淡休论此，富贵花开似洛阳。
红白紫菊·其一
作者：刘介龄
朝代：明

东篱金紫喜联芳，素锦添移白玉堂。谩道秋容元冷淡，秾华丛里载寒香。
红白紫菊·其三
作者：刘介龄
朝代：明

金玉堂中紫锦张，东篱今作岁寒芳。柴桑雅淡休论此，富贵花开似洛阳。
红白紫菊·其二
作者：刘介龄
朝代：明

玉蕊金英开及时，移来紫艳更添奇。石家锦障人争羡，不见东篱烂漫枝。
讲经台
作者：刘介龄
朝代：明

高台天畔白云关，蹑磴凌虚试一攀。寂寂讲经人去也，空馀清梵落人间。
赋得七月既望泛舟赤壁
作者：刘介龄
朝代：明

赤壁坡仙两度游，赋成白雪映清秋。当年胜事空流水，此日高情更泛舟。咽月洞箫声袅袅，横江孤鹤梦悠悠。一尊乘兴重怀古，那问黄州定粤州。
送唯吾王侍御谪楚
作者：刘介龄
朝代：明

嗟君强项素知名，折槛能容荷圣明。梁苑游麟悲见获，朝阳孤雁辄先鸣。羁怀恋国倾葵切，短棹浮湘一叶轻。宣室只今需召对，肯虚前席后苍生。
飞来寺晚泊
作者：刘介龄
朝代：明

飞来古刹是何年，此夕维舟思惘然。既有胜游供旅兴，况逢知己共清联。前湾兔色生寒照，古洞猿声搅夜眠。我亦飞来又飞去，僧钟催发北征船。
公子
作者：刘仔肩
朝代：明
体裁：五言律诗

玉雪诸公子，联翩出凤城。柳横丝障绿，花拥绣衣明。玉勒回香骑，金丸落小莺。晚酣邀上客，歌吹向蓬瀛。
别墅晚晴与邻叟久立
作者：刘仔肩
朝代：明
体裁：五言律诗

郊原初雨歇，散步出荆扉。落日在高树，凉风生客衣。佛香僧舍近，江影塞鸿飞。亦有南邻叟，忘言相与归。
夜晏
作者：刘仔肩
朝代：明
体裁：五言排律

上相勋庸盛，羁人会合难。昔曾陪剑戟，今乃厕衣冠。酒向佳人醉，花随锦障看。篆香雕鸭换，银甲小筝弹。内屋开新色，重帘护薄寒。旨肴呈海陆，妙舞播椒兰。贤达侪梁苑，才华拟建安。任情从客狎，剧饮乐杯干。门第青春迥，星河五夜阑。归鞍拂华薄，零露已漙漙。
春日与李二文学游城南
作者：刘仔肩
朝代：明
体裁：五言律诗

浩荡关河远，周流岁月新。独醒愁对酒，多病怕逢春。杨柳南城路，莺花紫陌尘。若为联骑出，为尔谪仙人。
春晓曲
作者：刘仔肩
朝代：明
体裁：古风

紫丝复帐流苏结，云母屏风叠香雪。门前娇柳乳鸦啼，暖漏丁丁晓将彻。花枝入帘红尚小，兰露着衣香不歇。江南行客归未归，芳草春风满城阙。
望阙口号
作者：刘仔肩
朝代：明
体裁：七言绝句

阊阖排云宝殿开，千官鹓鹭早朝回。不知谁献王褒颂，得奉君王万寿杯。
登北山
作者：刘仔肩
朝代：明
体裁：古风

薄言出东郭，纵步陟北岭。油云冒崟崿，寒松杂修挺。林翳景若暝，溪回路犹引。崇基拟素志，澄渊鉴清影。遵险既易常，临深亦逾谨。朋游并登眺，妙趣心独领。寄想烟霞滨，超然欲归隐。
荆南江晚眺有感
作者：刘仔肩
朝代：明
体裁：七言律诗

沙头寂寂晚维舟，词客重来感旧游。江上夕阳诸葛庙，雨中芳草仲宣楼。天连锦水来春色，云暗襄陵起暮愁。回首可怜梁甫意，一官牢落向南州。
赠张时敬还荆南
作者：刘仔肩
朝代：明
体裁：古风

随牒适荆土，倦游滞京畿。谋生苦拙讷，事与心恒违。朋俦一疏阔，山川复间之。昔问旷莫达，何为遽来斯。世故有变迁，岁月成推移。颜藻减丹渥，衣尘化为缁。稍欣披云雾，复睹联珠玑。意惬苦不早，情深发弥迟。夕语厌促漏，晨游恐斜晖。论旧已慨叹，况乃重乖离。春草满南浦，时花匝郊圻。乖人无为欢，感物悲路岐。昔别已三载，重来复何时。幸兹书轨同，远迩无不宜。逸足志四海，羁禽恋故枝。言念属繁翰，聊以叙所思。
鹤林寺访履中上人
作者：刘仔肩
朝代：明
体裁：五言律诗

出郭探奇胜，清言喜共君。山回溪路合，径转石梁分。菡萏红衔雨，松篁翠攫云。嗒然机已息，相伴鹤成群。
过新市
作者：刘仲景
朝代：明
体裁：七言律诗

泽国鱼盐一万家，从来人物盛繁华。青衫云鬓能摇橹，白苧冰肌解踏车。比屋傍河开市肆，疏苗盈野间桑麻。吴歈一曲随风度，荡漾湖光映晚霞。
园居
作者：刘伯渊
朝代：明
体裁：七言律诗

松际茅檐隔小桥，水滨穿圃亦通潮。得閒独坐翻书卷，有客相过慰寂寥。方竹岁深裁作杖，大壶霜落剖为瓢。年丰饱吃青精饭，莫问仙山路近遥。
宿白兆山寺
作者：刘伯燮
朝代：明
体裁：七言绝句

名山寂寞背人开，李白招呼野客来。石室嵯峨香雾杳，山僧指点读书台。
即事
作者：刘体仁
朝代：明
体裁：七言绝句

西湖小阁多延月，好友同舟半是僧。寄语江南老桑苎，秋山紫蕨忆行縢。
寄阮亭司理
作者：刘体仁
朝代：明
体裁：古风

离居才几日，兰叶春风生。门外即流水，片帆东下轻。野处寡新友，良辰多远情。思君如草色，迢递向芜城。
松村访傅青主先生
作者：刘体仁
朝代：明
体裁：古风

城外好风日，骑驴投谷口。双塔出深松，历村翻在后。既涉石子溪，乃望岩间牖。柴门过樵牧，试问在家否。野色照须眉，下阶笑执手。生平良内愧，出言犹色忸。泪睫述家门，呼儿具杯酒。泛爱答夙心，所言皆师友。移情纵谈谐，遂忘风尘久。日暮徒依依，中心亦何有。
赠归元公
作者：刘体仁
朝代：明
体裁：古风

归生声名满天地，词倒峡流腹经笥。看山不计沽酒钱，对客转喉多触忌。口虽生花家屡空，黄金不肯谒王公。萧骚星鬓对尊酒，乌丝挥洒蜡炬红。岁暮一舟浮震泽，第二泉边我蹑屐。相逢大笑把君衣，枫楸丹黄霜烟白。令君好客如临邛，狂谈高咏争为工。深杯如泻三山海，泛君舌上青芙蓉。文采风流有先后，君家太仆如北斗。一时潦倒何足云，星日光芒自不朽。君今潦倒知者谁，真成历落复嵚崎。寒波捩柁情无极，清颍藏名理钓丝。
送戴务旃游华山
作者：刘体仁
朝代：明
体裁：古风

夜谈太华奇，朝来理轻策。似子独往意，自然生羽翮。我无济胜具，心悬神仙宅。椓壁闻蚁缘，索度或猱掷。即至玉女盆，莲花岂堪摘？颇穷造化由，能识巨灵擘。一身出天地，笑看培塿积。归来毛髓异，定跨茅龙脊。
愚溪
作者：刘作霖
朝代：明
体裁：五言律诗

柳子何多趣，溪中纪八愚。我来事幽讨，几度辟荒芜。怪石独能异，清流不可污。祠旁丛古木，落照带栖乌。
游愚溪
作者：刘作霖
朝代：明
体裁：古风

永州有愚溪，柳子多遗迹。当年纵游观，岂不感迁谪。谁知千载下，凭吊多英杰。文章固奇隽，高致亦清越。纪石八愚溪，字刻俱消没。寻诗过幽深，怀念成狂癖。潇湘渔歌起，款乃山水碧。千载愬风流，恍惚公来接。
寒食赴大石山
作者：刘侃
朝代：明
体裁：古风

鸡鸣促栉沐，起视旦若何。摄衣履岖嵚，北望青山阿。青山路不极，绿水春复波。经行历九折，迢递盼重河。宿草怅已萋，况此丘中柯。并插理荒秽，日夕忘蹉跎。粤昔高堂寝，欢燕亦何多。一朝归山丘，相与泣松萝。悠悠天壤间，欻如隙骥过。白日已西没，谁挽鲁阳戈。恋此伤我心，怆然歌蓼莪。歌尽何所见，云山空嵯峨。
居庸晚眺
作者：刘侃
朝代：明
体裁：七言律诗

别馆岧峣一注颜，天空木叶绕重关。千峰岚气青霄上，九折泉声翠壁间。瀚海旌旗无日罢，玉门车马几人还。皇州咫尺浮云隔，明发峥嵘何处攀。
挽郭嵩焘联
作者：刘侃
朝代：明
体裁：联

夙抱在致君泽民，直追隆三代，无负生平，渤澥荡波臣，赖有孤忠存绝学；论交则忘形遗分，更共保百年，相期俗外，精灵归列宿，只缘吾道哭斯人。
明湖道上
作者：刘侃
朝代：明

晓钟散前林，山人秋睡足。短筇破湖烟，一径入寒绿。行行到深湾，惊起两飞鹄。
春暮
作者：刘侃
朝代：明

风吹山色度帘栊，指点荼蘼半已空。二十四番花信过，独留芳草送残红。
桐江舟中
作者：刘侃
朝代：明

滩到桐庐尽，江流自此平。远烟团小屋，斜照起秋声。浪细千鳞见，风和一棹轻。计程余两驿，遥盼虎林城。
梅花道人墓
作者：刘侃
朝代：明
体裁：五言律诗

草色被荒冢，苔痕蚀断碑。长缣留墨竹，小草见乌丝。鹤化云深处，鹃啼月落时。予生百年后，再拜一题诗。
秋眺西山绝顶
作者：刘侃
朝代：明

开樽飞鸟外，倚杖暮钟时。天截余霞断，人梯石磴危。远村连野阔，小谷得秋迟。不觉归来暮，家家正晚炊。
过水下口
作者：刘侃
朝代：明

山树参差石径斜，雨余飞瀑过桑麻。山翁放罢村前犊，倚杖溪头护稻花。
都城元夕
作者：刘侃
朝代：明

一夕春从天上回，六街火树彻明开。叮咛莫似吹芦管，才报梅开又落梅。
阶州甘泉馆
作者：刘侃
朝代：明

风敛长空宿霭消，千山极目思迢迢。沧江雨色收枫叶，银汉秋声入柳条。古洞殷雷还吐雾，闲云拥日故回潮。坐来一酌甘泉水，欲借山人五石瓢。
久游复至鄂得家信将别黄宗之
作者：刘侗
朝代：明
体裁：七言律诗

出门未暑秋仍滞，十度曾登送别舟。久客畏闻家有信，逢人俱道邑无收。衣粻不耻因良友，僮仆多言怨漫游。夜夜酒同乡梦醒，舍边鸡与渚边鸥。
金菊对芙蓉·书壁
作者：刘侗
朝代：明

华紫移枫，荷香在桂，又成一种风光。正轻寒气候，好整衣裳。几时送却堂前燕，计云程、故国烟茫。游人何事，独胜秋色，犹殢他乡。空有回文锦句，尽听残白露，挨过重阳。任青楼赏遍，酒永歌长。千里平安慵启帙，都忘却、家在湖湘。芦蓼池塘。芙蓉亭沼，橘柚垣墙。
凤山云啸
作者：刘侨
朝代：明

巍峰巀嶭晓风轻，似凤骞腾挹太清。应候玉音谐律本，昌时灵质象阳精。朱光映日来丹穴，彩翼乘风集紫庭。岭海由来多鸑鷟，凌云长啸兆文明。
天马南来
作者：刘侨
朝代：明

南来天马势巃嵷，振鬣长呼向碧空。禀气灵渊誇蹑景，受精皎月拟飞鸿。雄姿壮志闲天厩，历块追风骋海东。神骏岂宜长伏枥，珂鸣常旁紫薇中。
尊君北耸
作者：刘侨
朝代：明

碧峰耸翠云纵横，迤逦屏环绕北行。峭壁巍嶷严斧扆，崇岩崱屴列英琼。丹枫钟动千门晓，紫帽峦飞双蝶迎。俨若天威颜咫尺，嵩呼拜舞乐升平。
待诏西拱
作者：刘侨
朝代：明

叠嶂凌霄气郁苍，山名待诏邑之旁。瑶章霞灿神龙跃，锦轴云蒸彩凤翔。芹藻碧池晨潋滟，莲花金烛夜辉煌。饶阳原产英豪辈，岁岁徵书出未央。
望海东峙
作者：刘侨
朝代：明

矗矗巍峰染黛烟，层崖千丈泻飞泉。晴光海色浮天外，掩映山容落几前。古寺晓钟依谷响，野僧夕照带瓢还。芙蓉峭削凌空翠，撑住东方半壁天。
河口古刹
作者：刘侨
朝代：明

宝林幽梵耀琼璿，别是人间一洞天。觉水洸洋澄碧海，法云缥缈罩青莲。多罗鸟聚时闻偈，兜率龙参日护禅。最喜双溪殿下绕，慈灯炯照永绵绵。
百花仙洞
作者：刘侨
朝代：明

漠漠洞云锁绿苔，洞天深处有蓬莱。棋残石局空馀迹，丹熟煨炉只数堆。碧涧潺湲流饭出，岚光掩映送青来。祥光瑞草呈溪壑，一度春来一度开。
绣岭风清
作者：刘侨
朝代：明

玉节新承出帝京，辚辚骢马向孤城。路通曲径峦飞翠，水泻悬崖电激鸣。古木离离迟日晓，山亭习习午风清。鸾车羽饰停骖后，千载人传豸史荣。
仙人井
作者：刘信
朝代：明
体裁：七言律诗

阴阴古洞小壶天，岚气晴分紫翠颠。日照佛头排玉笋，霞明仙掌捧金莲。江村渔舍春天树，茅屋人家日午烟。指点帝京何处是，九重宫阙五云边。
又
作者：刘信
朝代：明
体裁：七言律诗

十里松云入北山，野花啼鸟共僧閒。浮生自古终成幻，灵药何人复驻颜。流水多随鸟语去，落花香衬马蹄还。九嶷却忆巡游后，千古湘筠泪血斑。
文昌宫
作者：刘信
朝代：明
体裁：七言律诗

文昌宫里桂香楼，传是神君旧所游。几树浓华依月窟，满天清馥遍瀛洲。碧窗日暖栖丹凤，金榜云深护玉虬。便欲焚香看仙籍，姓名今复为谁收。
瓜水
作者：刘信
朝代：明
体裁：七言律诗

三曲溪流带远沙，品题应得并称瓜。奇连江左湖名鉴，秀挹西川水号巴。矗矗晓山凝翠远，亭亭高柳映堤斜。穷源见说青门近，疑向新河一问槎。
通海湖
作者：刘信
朝代：明
体裁：七言律诗

江寒凫雁集汀沙，半掩柴门夕照斜。洞口烟岚连野火，城头鼓角杂寒笳。猿声常啸林间月，鸦背轻翻树杪霞。几度扶筇翘首望，青山隐隐隔天涯。
龙马蹄石
作者：刘信
朝代：明
体裁：七言律诗

神骏何年到此州，行踪故向此中留。晓寒岂避秋霜滑，风暖宜怜春草柔。千里才名人已去，九皋眼界世难求。图经不载谁应识，辜负空群志未酬。
宫词
作者：刘俨
朝代：明

霜月照帘栊，开帘独凝伫。玉阑花敛房，金井桐垂乳。风传百和香，羊车往何许。嘿嘿整云鬟，鸦啼俄向曙。
湘竹龙
作者：刘俨
朝代：明
体裁：七言绝句

赤壁山川久寂寥，扬州歌吹近萧条。都将一段风流梦，付与湘江碧玉箫。
舟中漫兴
作者：刘俨
朝代：明

青天缥缈吹云衣，碧水颠倒插翠微。三家五家村舍出，一点两点沙鸥飞。柳枝袅袅拂过艇，苔花斑斑生钓矶。风尘不到是乐土，莫怪往来城府稀。
赠西溪遗叟
作者：刘俨
朝代：明
体裁：七言律诗

几年习隐向西溪，乔木阴阴径路迷。阶下雨晴苔色润，窗前春近草痕齐。闲来纵酒惟高枕，老去看云只杖藜。却笑五侯门下客，红尘骑马日栖栖。
送龙长史之武昌
作者：刘储秀
朝代：明
体裁：五言律诗

荆衡山漠漠，江汉水汤汤。送汝从兹去，何时到武昌。楚筵堪设醴，汉署忆含香。北上多鸿雁，音书好寄将。
东林习静有感
作者：刘元珍
朝代：明

三窟经营计独周，谁知身世一浮鸥。沧桑迭换须臾景，舜蹠初分万古忧。看到尽头机自息，证通来脉体全休。人人共有真归宿，何事纷纭角斗牛。
次钱启新先生丽泽堂韵
作者：刘元珍
朝代：明

地撼山摇戒炯严，反观无事复何添。已从羑里寻遗迹，更向韦编筮褔谦。折尽老梅春自到，射余雏鸟气先占。纷纷过眼嗟乌有，硕果甘来喜自拈。
月下听琴
作者：刘元震
朝代：明
体裁：七言律诗

明河澹月挂疏林，此夕张君绿绮琴。一曲正堪清夜听，几人先动故园心。寒催兔杵霜前响，静爱龙唇泓下吟。流水高山意何限，遥遥天路彩云深。
人日写怀
作者：刘克修
朝代：明

薄宦悽悽岁屡迁，可堪时迹漫多邅。天涯浪说人为日，眼底其如夜似年。塞马由来忘失得，海鸥应许共流连。云山珠水知何处，不断飞来到枕边。
拟古
作者：刘克修
朝代：明

客从远方来，遗我绿绮琴。拂拭青玉案，因之理素心。初作飞龙引，再弹梁甫吟。四座同欢听，岂无山水音。忽听钟子期，悽断泪沾襟。
明妃曲
作者：刘克修
朝代：明

霜凋青草枯，玉貌委泥途。妾泪空盈掬，君恩只按图。
猛虎行
作者：刘克修
朝代：明

西风日夜声萧索，猛虎咆哮入城郭。惯从屋里饱鸡豚，不复山中护藜藿。东家犊死血犹腥，西家犬尽寂无声。猿臂将军暂何去，假威狐魅敢横行。道旁遗迹大如斗，田翁乍见失声吼。童稚闻言心胆寒，风吹草动皆惊走。杀气狰狞可奈何，牛哀倏忽事偏多。宏农太守今安在，问尔何时北渡河。
琼花观
作者：刘克修
朝代：明

仙子云軿去已赊，观名犹记旧琼花。如闻月下传清佩，更想风前斗丽华。古殿春深留瓦雀，衰杨日暮隐栖鸦。锦帆烟灭霓裳罢，无数凄凉总可嗟。
登浚县文昌阁
作者：刘克修
朝代：明

杰阁岧峣倚翠微，寒烟衰草正离离。姬封百里馀清卫，禹迹千年只大伾。涉世谁分薪者梦，忧天徒切杞人悲。凭高北望频翘首，何处彤云是禁闱。
署中别季德弟赴京
作者：刘克修
朝代：明

栖迟薄宦倍愁思，梦草瞻云几岁时。逐路莺花供杖履，连床灯火慰埙篪。时来尔献河东赋，政拙吾惭岘首碑。万里飞腾须及早，不堪沾袖又分歧。
谒岳王坟
作者：刘克修
朝代：明

雄心誓拟净楼兰，谁遣王师一日还。颈血朝才荣蔓草，蜡书夜已出重关。长城自剪宁嚬蹙，臣构初书想厚颜。千古怨魂招不得，临风馀泪独班班。
赠陈振狂
作者：刘克修
朝代：明

词坛推独步，当代几人如。笥有笼鹅帖，家藏种树书。山花充户牖，江水绕庭除。好是陈平宅，何多长者车。
送家弟季德游武夷
作者：刘克修
朝代：明

少年轻远别，一舸又江关。剑浦寒云合，芝城春水潺。世途多白眼，汝意只青山。大姥重相过，应探宝诀还。
闻雁
作者：刘克修
朝代：明

水落天空秋气清，夜深闻雁过高城。蒹葭水国情偏适，霜雪天涯梦独惊。弄影每怜干陆羽，离群应作断肠声。天南天北随时度，谁念年年万里行。
候潮扶胥江
作者：刘克平
朝代：明

浊浪愁三老，残星恋客舟。岸遥看不见，潮上暗能流。海色疑无夜，江风别有秋。双鸾孤枕上，清梦已罗浮。
延祥寺故地
作者：刘克平
朝代：明

觉路金绳得并过，诸天翘首望藤罗。怪来白马神功在，何必玄蜂旷宇多。无树菩提从拂拭，有缘知识岂蹉跎。清泠一漱通公井，去住谁应佛祖诃。
游龙潭
作者：刘克平
朝代：明

叠嶂层峦紫翠中，旧知雷雨起蛟龙。只今磴道千盘折，天末何年一夜风。
登文昌宫延禧宝塔
作者：刘克平
朝代：明

芙蓉青削海天中，去住吾生此断蓬。转世谁知金粟佛，凭高聊御太王风。十年两度题诗过，千界诸山入眼同。莫遣淹留催落日，暮云天外乱归鸿。
经湛文简钓台
作者：刘克平
朝代：明

四百峰头云不开，孤骞眠底暂徘徊。虎门江入天无际，蜃气波翻岳半推。信有儒宗高一代，何应长算只孤台。乾坤此日吾登望，水落鱼龙万壑哀。
罗浮绝顶放歌
作者：刘克平
朝代：明

楼船海上迷烟涛，金盘仙露秋风高。咸阳三月成煨烬，茂陵到处生蓬蒿。岂知仙岛波光上，轻于弱水之浮毫。漂萍无根津无托，浮山已在罗山泊。共工怒触愚公愚，女娲山神无所需。如今影落天池外，往往疑是北溟鱼。我乘飙车驾三蹻，徘徊倒影双笼鸟。轻风吹衣挂云端，误唾珠玑落天表。天表无远近，罗浮咫尺间。九节白玉杖，相将入玄关。玄关杳窱混太清，紫云为盖青云城。俯视三万六千尺，日月虽照何冥冥。泉源流水深不测，瑶石璇台列其侧。征翼名足声空闻，乍高巘兮忽长林。波激石兮碎玉，石咽波兮鏦金。芝有年而驾车，木无影而千寻。凤喈喈兮浴潭，龙冉冉兮布霖。忽层云斐亹以出没兮，似波涛运海翻千万里之鲲鹏。风淜滂飘拂其缘阿兮，嚣喧洼窍散入华叶容与于众芬。邈仙洞之窈窅兮，纷夜乐之鋞鈜。啸乍舒而纵腭，歌转哀而激唇。九疑三湘烟雾敛，大地月色同纷纷。零露瀼兮白皎皎，寒威肃兮夜沉沉。吹万忽兮悄悄，微飙静兮泠泠。仙之人兮下云軿，划连幛兮列屏。命吹笙兮董双成，鼓震灵之璈兮许飞琼。寒苍麟兮酌玄英，授瑶笈兮妙韫，传大药兮长生。指挥上界路何遥，试望沧海今扬尘。盍归来兮清虚天，世之人兮难与群。关门既回车，刀圭讵试君。张良眷恋亦王汉，刘安迟迟但埋金。噫吁嘻，送君行行当安之，别离有尽会有期。君再来兮餐紫芝，但恐二女侍，头白成衰婺。珍重玄都约莫语，此辈元痴儿，来兮当何时。
过梅庵禅寺
作者：刘克平
朝代：明

随意沧洲傲，玄关晚共过。捍江青嶂逼，碍杖白云多。地僻閒樵牧，人稀老薜萝。采真与汗漫，不负紫芝歌。
阙题
作者：刘克平
朝代：明

兰桡飞渡浈江月，紫阁摇空石突兀。海日初生山雾开，乘兴因之讨奇绝。孤高宝刹霾云端，古木蒙茸山势盘。禺阳截竹吹管去，灵宫何意留其间。仙之人兮时税驾，我岂后兮今跻攀。碧天无际真人想，顿忘身谪向人寰。江入大空深不测，缘知独有蛟龙蟠。老衲看成精舍石，白泡汇作清溪潭。榛甃舍利金轮灭，韦氏园林花树残。犀沉谁为留金锁，猿去何知解玉环。以兹振衣不厌高，翩翩直上凌层峦。青天咳唾堕珠玉，白昼红颜生羽翰。千层山色沉江底，九点芳烟暗碧湾。二仪低悬槛外海，百粤势拊寺前山。烟霞幻变人间世，云雾湿压清昼寒。便欲举杯酬二字，何当同跨双飞鸾。凭高远豁万里目，朗诵淮南一破颜。大都无际沧波上，惟有群飞鸥鹭閒。
待漏
作者：刘克正
朝代：明

凤楼相对碧嵯峨，斜月疏星度绛河。三殿曙晖犹未启，九霄寒露已将多。佩鸣白玉千官至，火列丹城上相过。遥想后庭催步辇，宵衣频问夜如何。
春日郊行
作者：刘克正
朝代：明

骝马东风好，聊为郭外行。野花随地发，烟雨过朝晴。笑倚当垆女，歌调隔树莺。王孙归未得，芳草怨难平。
春雪
作者：刘克正
朝代：明
体裁：七言律诗

乍觉轻寒薄太空，冻云舞絮一宵同。点穿帘幕浑成雨，飞入园林不待风。万里江山春寂寞，九重宫阙玉玲珑。仙郎天下闻高调，一曲谁能和郢中。
朔日早朝
作者：刘克正
朝代：明

菊月逢初日，枫宸肃曙仪。金飔云外度，玉露掌中垂。三殿开龙驭，千官俯凤墀。遥闻宣唱里，天语近臣知。
游曹溪
作者：刘克正
朝代：明

道在无生悟者稀，迟来犹得款禅扉。天开宝地蟠龙象，人自祇园授钵衣。溪上云霞常映带，山中兰若岁芳菲。劳劳尘土多年梦，暂向空门学息机。
游海珠寺
作者：刘克正
朝代：明

玲珑光四壁，宝刹兀中流。佛灯明岭树，渔笛起沙鸥。山耸连云出，江空带月浮。登临追胜赏，疑是武陵游。
赋得燕台春草送袁司徒乃弟还广
作者：刘克正
朝代：明

昨夜东风蓟苑过，晓吹新绿满关河。冶游细马骄如许，归去王孙怨几多。湛湛暗凝霄露润，凄凄晴带野烟和。最怜别后池塘梦，江北江南奈远何。
进讲大宝箴效柏梁体
作者：刘克正
朝代：明

明明天子初垂裳，讲求治理资贤良。前言炳炳森琳琅，其中法戒垂兴亡。无然侈泰谦为光，惟怀俭德乃可常。勉咨古训遭明昌，微文奥义相与商。亹亹听之思深长，自牖纳约忠敢忘。躬行不懈惟吾皇，从绳则直古所藏。三代而下不足当，取法乎上虞与唐。念兹在兹敬日强，克绥天禄休无疆。
送熊茂初驾部贬浙江
作者：刘克正
朝代：明

掩泣长辞供奉班，孤臣何日返燕山。但论道直宜三黜，谁为排空叩九关。白傅井泉堪自酌，苏公堤柳易追攀。谪仙自昔栖迟地，愁绝西风损旧颜。
飞来寺
作者：刘克正
朝代：明

翠屏巀嶪俯澄湾，上有丹梯不易攀。金锁犀沉香界静，玉环猿去佛灯閒。天边云物浮千嶂，岭外风烟散百蛮。今日壮游兼胜览，可无尊酒对溪山。何年绝壁启禅关，一线清溪万仞山。绀殿接云栖福地，玉泉流水到人寰。石台高傍飞霞外，古洞深悬落照间。昏黑上头吾欲到，便寻仙子和歌还。
飞来寺·其一
作者：刘克正
朝代：明

翠屏巀嶪俯澄湾，上有丹梯不易攀。金锁犀沉香界静，玉环猿去佛灯閒。天边云物浮千嶂，岭外风烟散百蛮。今日壮游兼胜览，可无尊酒对溪山。
飞来寺·其二
作者：刘克正
朝代：明

何年绝壁启禅关，一线清溪万仞山。绀殿接云栖福地，玉泉流水到人寰。石台高傍飞霞外，古洞深悬落照间。昏黑上头吾欲到，便寻仙子和歌还。
元夜曲
作者：刘克治
朝代：明

百轮灯里七香车，大道红楼斗丽华。落尽越王台上月，不知春色在谁家。
古梅洞
作者：刘克治
朝代：明

索笑寒梅下，花开洞更幽。湖烟晴似染，山翠漭俱流。药许芝童采，岩宜木客留。游仙聊小睡，清梦到罗浮。
叶化甫修端州志寓桂林余偕李惟实访之值郑使君招饮舟中
作者：刘克治
朝代：明

江清沙白自孤村，寂寞蓬蒿仲蔚园。吕氏故烦千里驾，马迁新著一家言。狂风岸坼鼋鼍涌，斜日林开鹳雀喧。独把干星龙是剑，双看载酒鹿随轩。短箫横笛悲雕舸，对弈探钩命绿尊。似盖片云来断壁，如龙五龙走平原。讴声绕席高还下，霞气冲杯冷复温。昏黑最怜分手地，山烟岩月啸清猿。
守岁明府舅懋节福清署中赋赠
作者：刘克治
朝代：明

岁色孤城忽夕钟，赋诗行酒未从容。桃花红胜河阳县，棠树高于石竺峰。三异君应频鹗荐，一经予自笑龙钟。诘朝太史如张网，遥见双凫入九重。
小金山怀郭景纯参军
作者：刘克治
朝代：明

苍梧云暗九峰疑，砥柱孤高郁水湄。南海衣冠谁望气，弘农太守是吾师。学仙已尽青囊秘，委运唯应天化随。紫翠祇今霄汉远，无劳赋笔拟湘离。
星岩二十景 其一 石室龙床
作者：刘克治
朝代：明

五花之树此留踪，刘累何年御玉龙。试问骊珠谁已得，云来云去水淙淙。
星岩二十景 其七 星亭拥翠
作者：刘克治
朝代：明

天畔青山白玉楼，何年波上七星浮。仙都拟即同君赋，乘兴还能跨玉虬。
星岩二十景 其三 虹桥雪浪
作者：刘克治
朝代：明

金银池上赤霞宫，曳佩桥成白玉虹。雪浪浮天摇水府，若非螭驾岂能通。
星岩二十景 其九 树德松涛
作者：刘克治
朝代：明

白鹿贞松偃盖高，龙鳞寒色未雕骚。不知森疏风飙捲，处处翻江激怒涛。
星岩二十景 其二 沥湖渔棹
作者：刘克治
朝代：明

乱藻青榆散沥湖，清歌欸乃酒仍呼。渔人亦有观鱼乐，何必风尘叹食无。
星岩二十景 其二十 石洞云封
作者：刘克治
朝代：明

山迥天悬石室高，烟霞洞古锁蓬蒿。问津或恐渔郎入，故遣云封不种桃。
星岩二十景 其五 金阙朝阳
作者：刘克治
朝代：明

朱明承夜翼彤云，金阙晴开锦绣文。却听步虚声未歇，真人来往动成群。
星岩二十景 其八 霞岛飞琼
作者：刘克治
朝代：明

青山缭绕霞为岛，绿水萦流玉作楹。龙骑虹旌云不断，乘风一夜下飞琼。
星岩二十景 其六 宝陀夜月
作者：刘克治
朝代：明

玉绳低度紫烟轻，玄兔西冥接若英。寺里一僧持半偈，夜分三界响梵声。
星岩二十景 其十 栖云榕荫
作者：刘克治
朝代：明

使者年来石室傍，栽花种柳渐成行。角弓此日歌嘉树，勿剪兼同召伯棠。
星岩二十景 其十一 紫洞禅房
作者：刘克治
朝代：明

兰若云林一径斜，山僧扶锡具袈裟。莲宫入定心宁住，应有如来为献花。
星岩二十景 其十七 仙掌秋风
作者：刘克治
朝代：明

秋色天风万里来，芙蓉千仞郁崔嵬。君王傥问金茎事，愿献仙人露一杯。
星岩二十景 其十三 临壑荷香
作者：刘克治
朝代：明

芙蕖灼灼出波新，桂楫雕航沥水滨。为问当年曹子建，殊观何似洛川神。
星岩二十景 其十九 阿坡泉涌
作者：刘克治
朝代：明

日影泉光一镜天，盘涡群鹭浴娟娟。四围山色皆如许，渔子行歌亦水仙。
星岩二十景 其十二 蓬壶仙径
作者：刘克治
朝代：明

碧坛丹洞路仍通，采药泠然亦御风。真箓草成天一笑，群仙冉冉下云中。
星岩二十景 其十五 杯峰浮玉
作者：刘克治
朝代：明

杯峰秀出锦霞侵，一点沿回半欲沉。王母西来应税驾，不知何似玉山岑。
星岩二十景 其十八 阆岩夕照
作者：刘克治
朝代：明

平林瑟飒静含风，桂壑松岩夕照中。羽客笙歌还此地，暮行群过蕊珠宫。
星岩二十景 其十六 天柱流虹
作者：刘克治
朝代：明

嶙峋一柱削孤根，紫雾黄云互吐吞。别有长虹留剑彩，遥分星渚划天门。
星岩二十景 其十四 方塘鱼跃
作者：刘克治
朝代：明

閒观鳞族豢彪池，日晚风回戏碧漪。鱼水相忘真乐在，向来庄惠岂能知。
星岩二十景 其四 天阁晴岚
作者：刘克治
朝代：明

阑风伏雨扫岚光，天阁珠栊玳瑁梁。自是仙官难得到，白云长护翠屏傍。
星岩二十景·石室龙床
作者：刘克治
朝代：明

五花之树此留踪，刘累何年御玉龙。试问骊珠谁已得，云来云去水淙淙。乱藻青榆散沥湖，清歌欸乃酒仍呼。渔人亦有观鱼乐，何必风尘叹食无。金银池上赤霞宫，曳佩桥成白玉虹。雪浪浮天摇水府，若非螭驾岂能通。阑风伏雨扫岚光，天阁珠栊玳瑁梁。自是仙官难得到，白云长护翠屏傍。朱明承夜翼彤云，金阙晴开锦绣文。却听步虚声未歇，真人来往动成群。玉绳低度紫烟轻，玄兔西冥接若英。寺里一僧持半偈，夜分三界响梵声。天畔青山白玉楼，何年波上七星浮。仙都拟即同君赋，乘兴还能跨玉虬。青山缭绕霞为岛，绿水萦流玉作楹。龙骑虹旌云不断，乘风一夜下飞琼。白鹿贞松偃盖高，龙鳞寒色未雕骚。不知森疏风飙捲，处处翻江激怒涛。使者年来石室傍，栽花种柳渐成行。角弓此日歌嘉树，勿剪兼同召伯棠。兰若云林一径斜，山僧扶锡具袈裟。莲宫入定心宁住，应有如来为献花。碧坛丹洞路仍通，采药泠然亦御风。真箓草成天一笑，群仙冉冉下云中。芙蕖灼灼出波新，桂楫雕航沥水滨。为问当年曹子建，殊观何似洛川神。閒观鳞族豢彪池，日晚风回戏碧漪。鱼水相忘真乐在，向来庄惠岂能知。杯峰秀出锦霞侵，一点沿回半欲沉。王母西来应税驾，不知何似玉山岑。嶙峋一柱削孤根，紫雾黄云互吐吞。别有长虹留剑彩，遥分星渚划天门。秋色天风万里来，芙蓉千仞郁崔嵬。君王傥问金茎事，愿献仙人露一杯。平林瑟飒静含风，桂壑松岩夕照中。羽客笙歌还此地，暮行群过蕊珠宫。日影泉光一镜天，盘涡群鹭浴娟娟。四围山色皆如许，渔子行歌亦水仙。山迥天悬石室高，烟霞洞古锁蓬蒿。问津或恐渔郎入，故遣云封不种桃。
朱明洞歌
作者：刘克治
朝代：明

君不见罗浮三十六洞天，嶙峋直与沧洲连。万丈丹梯悬晓日，千年丹灶锁苍烟。丹灶丹梯长不改，天真抱朴今尚在。金银台中虹正飞，蕊珠峰上芝堪采。吾家兄弟颇好奇，振缨希古同襟期。一朝投袂事仙赏，结侣逍遥信杖藜。扪萝为搜仙人箓，烂柯閒看仙人棋。仙人拍手齐调笑，婆娑小按步虚词。为爱吾侪骨相好，凤臆燕膺堪入道。青鸟白鹤镇相随，玉券丹砂费寻讨。石耳灵苗叶暗抽，胡麻青精须一饱。长奉囊中餐玉法，笑杀世人空草草。
水帘洞
作者：刘克治
朝代：明

晨兴骑白鹿，登览水帘洞。喷壑瀑布泉，千丈自鸿絧。六月长吹霜雪蜚，四时不断风雷动。歘若玄岩闪飞电，隐若晴空县螮蝀。初讶银河洒碧天，复看珠箔捲苍烟。光没云林曳匹练，响韵松风和五弦。上有峍屼壁立之巨石，下有萦洄不测之清泉。百步九折始能前，但见玄猿啸古木，青鸟群巢珠树颠。洗药泉边多羽客，班荆藉卉醉留连。龙虎之衣何飘摇，鸾凤之舞何蹁跹。遗我流霞觞，饮我瑶池酒。左拍麻姑肩，右携玉女手。其颜如舜英，相将采尧韭。山中玉液复堪餐，吾与汝曹俱不朽。借问蜉蝣空楚楚，金石焉知龟鹤寿。
潘君理古琴予重而赋此
作者：刘克治
朝代：明

孤桐千世后，犹出峄阳传。莫是留清角，何如对响泉。月明中散曲，风淡伯牙弦。岂但馀书卷，无非手泽年。
登崇禧塔
作者：刘克治
朝代：明

宝塔依灵宇，攀跻箭括穿。孤标擎日月，绝顶出风烟。树没嵩台迥，山连石室偏。法云银草净，慧雨玉毫悬。双树琼帘外，诸天画栋前。雨花三界寂，清梵一僧禅。目极中华尽，心纡象教缘。愿承功德水，金筏度迷川。
登飞云绝顶
作者：刘克治
朝代：明

我本冥寂士，放情事神仙。时餐金鹅蕊，屡览化人篇。迅足迢迢凌峻岭，一夜飞度最高顶。夜半见日金银台，天鸡咿喔群籁静。琴心三叠真箓成，手把芙蓉游太清。虎鼓瑟兮螭作驾，霓为衣兮云为軿。仙之人兮朝玉京，骑赤色龙上天行。愿寄一书谢王母，琼笈请授东方生。
石洞歌访叶化甫先生不值作此寄之
作者：刘克治
朝代：明

丈人昔日栖朱明，静结茅庐倚翠屏。丈人今日居石洞，琼树瑶花手自种。玉童来授三秀草，素女邀乘九苞凤。我来濯缨洗耳池，山灵为我回春姿。泉声如沸石欲裂，天地异色云不飞。主人不见来何迟，枕石漱流自咏诗。洞天福地何萧爽，岁月重来未有期。
秋日集海珠寺
作者：刘克治
朝代：明

古刹何年据上游，扁舟乘兴竟淹留。千秋云物悬孤岛，万里乾坤到十洲。水怪然犀光见底，天吴如蜃幻为楼。酒阑莫漫愁昏黑，明月先来掌上投。
罗山浮山歌
作者：刘克治
朝代：明

我本高蹈山林客，一生好探神仙宅。兹山并挺南斗傍，不意昔遭巨灵擘。神人驱之海上来，神物复合终难辟。熊咆龙吟山鬼灭，瑶池上界无人迹。我欲因之弄山月，倚石迷花坐叹息。逸翮迅足羡远游，笙鹤相迎山之侧。举身便觉三天近，我名想在丹台籍。
迟叶太史不至先入武夷
作者：刘克治
朝代：明

子骞曾此宴峰头，风御虹桥是胜游。天际吹笙攀白鹤，关前望气失青牛。千秋福地仙灵蜕，九曲真源太乙舟。司马一家言已就，可能无意向丹丘。
飞来寺
作者：刘克治
朝代：明

传闻中宿峡，放棹客能来。古木丛阴合，悬泉疋练开。鸟啼非择树，鱼跃欲衔苔。霞薄归猿洞，天清钓鲤台。风将列禦至，云拥禺阳回。僧上孤亭迥，虹飞万壑豗。灵峰标汉外，福地枕林隈。洞竹声为律，山花郁映杯。芝童频捧药，羽客共扳梅。随意从初地，禅栖未拟回。
高要李簿招陈浔州七星岩宴集
作者：刘克治
朝代：明

沥湖绀殿锁虚空，山拔蓬莱有路通。白玉仙床依洞口，黄金秘简出云中。孤峰临水元浮影，锦石侵霞更上红。把酒与君聊骋望，泠然真欲御长风。
夏日遣兴
作者：刘兑
朝代：明
体裁：七言律诗

竹坞花溪坐卧閒，清晖常沐鬓毛间。自饶诗思非关酒，小有园林抵住山。松管祇将高士传，柴门浑似老僧关。不愁永夏销无计，日唤游鱼集钓湾。
过俞鹤故居
作者：刘兑
朝代：明
体裁：七言律诗

巷夕风阴扃竹门，陡醒人去直消魂。楼还旧主登难再，手忆当年握尚温。绿字晓窗回白眼，青尊暮雨断黄昏。追寻往梦怜何益，转幸诗肠昔细论。
武夷留题
作者：刘公孙
朝代：明
体裁：七言律诗

石洞秋风一笑归，水萦山合两相持。人言曲曲秋偏好，我爱峰峰雨更奇。铁笛不吹空有月，幔亭同宴又何时。天荒地老无穷意，未许青松白鹤知。
游东冲山·其一
作者：刘养微
朝代：明
体裁：五言律诗

涧曲重冈隐，村幽密树交。邻鸡啼竹坞，松鼠落藤梢。积阴滋阶藓，方冬补屋茅。北风吹古木，还拟孟城坳。
游东冲山·其三
作者：刘养微
朝代：明
体裁：五言律诗

大壑响松风，飞泉挂玉虹。岭猿啼接树，滩石正排空。隐见蛟龙斗，奔腾雾雨濛。白沙漫浩浩，斤竹古河通。
游东冲山·其二
作者：刘养微
朝代：明
体裁：五言律诗

竹里头陀寺，开门对五峰。抱崖深古雪，亚石折危松。涧谷逢僧话，冰霜印虎踪。登临漫随喜，云卧听晨钟。
游东冲山·其四
作者：刘养微
朝代：明
体裁：五言律诗

鲍子读书处，危峰坐翠微。六朝孤石老，千载到人稀。衡岳通元气，匡山对落晖。登台重回首，怀古一沾衣。
游龙庙
作者：刘养微
朝代：明
体裁：五言律诗

大树晚阴阴，长歌入翠林。石连楼阁起，云隐洞门深。涧水流开辟，山花杂古今。振衣登绝巘，潭底卧龙吟。
玉英堂
作者：刘养微
朝代：明
体裁：古风

昔我梦西游，骑龙上青天。耸身凌竹影，忽堕昆崙巅。昆崙何巍巍，上与云汉连。道逢绿发翁，三五相周旋。一见顾我笑，挥手开云关。五城十二楼，恍惚霞变迁。青螭坐我侧，白兽跳我前。有鸟名凤凰，双啼玉树烟。久不见人世，于今三十年。天鸡鸣扶桑，车马喧阗阗。世事日煎迫，晓出皆未还。今登玉英堂，记忆尚宛然。虽异天上乐，颇无区中缘。花丛绕深竹，蛱蝶飞娟娟。青山四周遭，雨歇春可怜。登楼发长啸，缥缈来群仙。
王氏招饮席中有感
作者：刘养晦
朝代：明

忆昔至正全盛时，朱门豪家多亭池。池边女儿纵游赏，新妆照水明玻璃。春风淡挹芙蓉渠，黄莺娇转垂杨枝。整日欢声无暂歇，携手花间扑蝴蝶。晓吹龙管迎香风，晚酌金叠邀夜月。珠帘绣幕花氍毹，画阁朱楼红地垆。日长无事教鹦鹉，象牙镂马闲蒲樗。岂知人事忽更变，瓦砾荒芜人不见。繁华一去杳难留，空有闲花飞片片。玉堂夜夜客鸣珂，人生在世若大梦，吁嗟易老成蹉跎。君起舞，我当歌，青春去矣难再过。美人如花不长好，黄金白璧徒云多。
野馆
作者：刘养晦
朝代：明

安稳桐溪上，时危久索居。蚁穿庭下穴，蜗篆璧间书。野水临秋迥，山窗映月虚。十年戎马乱，归计定何如？
京洛行
作者：刘凤
朝代：明
体裁：七言律诗

宅中形胜涧瀍深，作洛千年王气沈。关控河流当地轴，岳分嵩少压天心。西来驿路通雍畤，北枕秦城接华阴。禹迹茫茫敷九土，独令磐石诵虞箴。
十五夜月
作者：刘凤
朝代：明

明月炤沧海，清辉盈此时。似规流素魄，持粉俪新姿。波泻沦河影，榆寒露鹊枝。与君同万里，无那独含思。
和夜上受降城闻笛
作者：刘凤
朝代：明

北斗低垂挂戍楼，黄河不逐月西流。一声长笛冲沙起，散作边人万里愁。
怀友
作者：刘凤
朝代：明
体裁：古风

回思京洛日，初及壮盛时。极意但娱乐，奄忽岁月驰。亦知计不立，才薄靡所施。良无根株托，飞蓬安可期。自我与君居，远在天一涯。出处道不同，荣悴古有之。反复念畴昔，筋力亦已衰。会面谅无由，愿寄一言辞。久要贵能敦，情义两不疑。勖哉崇明德，式用慰我私。
昭台怨二首
作者：刘凤
朝代：明

妾意怜芳树，君恩疏桂宫。梦回清瑟断，燕去画梁空。慢脸羞铅翠，颦蛾减黛红。琐闱花半落，尽日闭春风。玉舆行幸绝，朱陛暗青苔。不分恩成故，犹持宠自猜。薄寒生碧雾，流叶下丹台。唾井终捐弃，清尘岂重回。
昭台怨二首·其一
作者：刘凤
朝代：明

妾意怜芳树，君恩疏桂宫。梦回清瑟断，燕去画梁空。慢脸羞铅翠，颦蛾减黛红。琐闱花半落，尽日闭春风。
昭台怨二首·其二
作者：刘凤
朝代：明

玉舆行幸绝，朱陛暗青苔。不分恩成故，犹持宠自猜。薄寒生碧雾，流叶下丹台。唾井终捐弃，清尘岂重回。
晚行石门镇望西湖寄杭州太守
作者：刘凤
朝代：明
体裁：七言律诗

乘兴远游无定期，舟行常及暝钟时。河平两岸月初上，溪到石门帆自迟。春来花鸟宜晴日，湖上风烟有梦思。为报使君多胜事，酒深兰棹更堪移。
芙蓉楼送客
作者：刘凤
朝代：明

醉酒高楼此别君，袖中萱草惜斜曛。月明水上如相忆，寄取潇湘数片云。
丝网浮鲨
作者：刘升
朝代：明
体裁：五言律诗

风雨暗烟汀，渔歌荅杳冥。鳞飞千片雪，网乱一江星。白小供厨积，红肥满市腥。烹鲜谙食谱，不数五侯鲭。
十台怀古 其八 铜雀台
作者：刘南金
朝代：明
体裁：古风

半空高栋翔金雀，王扆繐帷尘漠漠。西陵老树暝色寒，建安残妓春情薄。曲终红袖辞尊前，詹倾断甓飞人间。分香泪老恨不灭，秋风吹入桃花班。汉家一片如膏土，肯为奸雄载歌舞。销尽曹暪万古魂，落日漳河咽寒雨。
和黄溍卿客杭见寄·其三
作者：刘南金
朝代：明
体裁：七言律诗

翰林学士巴西彦，天禄儒臣汉世雄。一笑吟边馀故老，并游方外亦清风。吴天有象星应聚，骥马成群服巳空。十载神交未相识，卧淹幽谷恨羁穷。
欧阳诗雪
作者：刘南金
朝代：明
体裁：七言律诗

盐絮纷纷语滥觞，如何说马到骊黄。比方明禁千馀字，条令昭垂六乙堂。颖士笔矛成束手，坡翁战铁可争光。采薇只把霏霏说，删后多安床上床。
灵润桥·其一
作者：刘南金
朝代：明
体裁：五言绝句

水气何氤氲，星蟾夜相薄。西风似有情，散作霜花落。
灵润桥·其七
作者：刘南金
朝代：明
体裁：五言绝句

每到月明时，似有江潮送。青山不可收，自鹤闲相弄。
灵润桥·其三
作者：刘南金
朝代：明
体裁：五言绝句

道人临水渴，一饮即成酣。欲问饮时味，沉吟不解谭。
灵润桥·其二
作者：刘南金
朝代：明
体裁：五言绝句

试叩碧流痕，泠然动清响。惊开石上云，飞去松花上。
灵润桥·其五
作者：刘南金
朝代：明
体裁：五言绝句

谁把天浆溢，仙人不复扫。一洒秋尘空，千峰颜色好。
灵润桥·其八
作者：刘南金
朝代：明
体裁：五言绝句

时呼洗药僧，共卧青湍背。那知禅梦中，误道天花碎。
灵润桥·其六
作者：刘南金
朝代：明
体裁：五言绝句

怪得石桥路，无风雪自沉。夕阳凉易足，听罢素心迎。
灵润桥·其四
作者：刘南金
朝代：明
体裁：五言绝句

坐见石光飞，瀑音乱花径。应有石中人，慇勤奏笙磬。
秋怀·其三
作者：刘南金
朝代：明
体裁：古风

我居虽廛中，无营澹昏晨。出门少朋徒，入室谁与言。扬扬夸毗子，短衣踞高轩。冯时笑蹇拙，讵识我所存。冥心玩群动，大化争飞奔。西风振槁木，白露零芳荪。荣悴俛仰间，物理岂待论。勖哉栖迟士，母为怨冲门。
安将军歌
作者：刘原俊
朝代：明

安将军，紫髯铁面多战勋，猛气散作西山云。前年红巾入城府，赤子满城谁父母。将军血战城东门，五百健儿齐奋武。更有大郎猛于虎，身属櫜鞬宝刀舞。匹马夺桥入贼坞，杀贼尽作河边土。将军父子真有功，今日浑如笔画空。将军功，岂不好，弁山入云青不了。
夜雨述怀
作者：刘叔让
朝代：明

忆昔驱驰不自由，山林猿鹤笑无谋。十年世事浑如梦，一夜雨声都是愁。南诏羁栖伤短鬓，东湖寥落忆扁舟。钓矶别后知无恙，虚负同盟鹭与鸥。
忆弟
作者：刘叔让
朝代：明

漂泊嗟吾老，羁栖见汝难。西风鸿雁急，落日鹡鸰寒。渭北书长绝，滇南泪不乾。朝思兼夜梦，怀抱几时宽。
送吴素斋还淮安
作者：刘叔让
朝代：明

谁识斋居托意深，翛然不受一尘侵。半窗晴日闲观易，满座秋风静鼓琴。策马已闻辞僰道，扬舲还喜到淮阴。刘伶台下多春色，行乐应知称素心。
题镇南门城楼
作者：刘叔让
朝代：明

排空雉堞接层楼，薄暮登临万古愁。红树一村蒲甸晚，黄云满地僰田秋。江通平缅蛮烟重，山耸高峰素雾收。极目乡关何处是，西风衰草思悠悠。
登叠彩山
作者：刘台
朝代：明

嵯峨怪石倚云间，洞销烟霞六月寒。我到登临花正好，凭栏指点几回看。
书邱浚门联
作者：刘吉
朝代：明
体裁：联

貌如卢杞心尤险；学比荆公性更偏。
入百花溪望玉笥
作者：刘同升
朝代：明
体裁：古风

朝看入云峰，暮看上玉笥。朝暮白云里，无复人间事。行行若无蹊，时与飞鸟值。沿溪欲寻源，偶尔山樵至。指点削壁间，仙台藏胜地。悬猿上攀萝，履屐聊可置。山半天鸡鸣，钟声闻午寺。不知下界遥，寂历听寒吹。崄绝得幽敞，划然兹境异。乱峰如浪涌，扑面起苍翠。山茶昼日开，红果林间坠。时时闻胜赏，往往逢奇致。相招拾翠草，煨芋供晚食。与子谢尘网，春服裁薜荔。明朝忆旧溪，已觉迹如寄。莫令游兴悭，但羡幽人遂。
句曲山中
作者：刘同升
朝代：明
体裁：五言律诗

地肺通幽处，泉流决决闻。山形同一色，仙籍注三君。衣润恒烧术，人来欲赠云。青童烦指点，十赉拓遗文。
李园小集
作者：刘同升
朝代：明
体裁：七言律诗

小桥行过柳溪湾，为访园亭竟日閒。出郭已知依绿水，登楼更喜见青山。寒泉落木疑丘壑，瘦马深衣自往还。剩采东篱寻旧约，君应无梦到尘寰。
由百花溪登玉笥山
作者：刘同升
朝代：明
体裁：古风

朝看山出云，春看云入笥。山行若无蹊，恰有青童至。指点绝壁间，仙台藏胜地。藤枝匪易攀，屐齿犹可置。日午闻鸡鸣，岩椒启金字。出险坡渐平，划然人境异。连峰涌下界，扑面耸层翠。因过丹灶房，纵览紫微志。白花雨外明，红果林间坠。晚食供芋魁，晨铛倒茶匮。坐久慵下山，踟蹰想真寄。尘网讵得辞，幽期偶然遂。
安乐窝
作者：刘咸
朝代：明
体裁：七言律诗

一室传为安乐窝，相应于此乐何多。数穷今古人难测，名著乾坤世不磨。自信平途无枳棘，谁论沧海有风波。龙楼凤阁频瞻眺，其若衡门自在何。
成皋咏古
作者：刘咸
朝代：明
体裁：七言律诗

敖仓屹屹对崤关，广武苍苍夕照间。一片云生牛口峪，几家人住虎头山。英雄割据鸿沟在，王伯兴亡白昼閒。往事茫茫只如此，临风何必起长叹。
过田横墓
作者：刘咸
朝代：明
体裁：古风

望彝宫中秦失鹿，挥戈奋起相驰逐。真命已归隆准翁，五百义士空碌碌。当时南面已称孤，曾视群雄轻若无。使其得志成帝业，功比炎汉知何如。寸地尺天既有主，便合终身向海浒。如何犹自慕侯王，屑屑甘心效琐尾。一朝乘传之洛阳，西望长安增慨慷。就令高祖见优待，面对二客惭无光。以兹伏剑宁执死，委骨城东三十里。幸蒙汉家宽大恩，下诏葬以时王礼。悠悠往矣垂千年，主客游魂俱可怜。作诗聊效悲歌义，再拜墓道思悽然。
题子晋
作者：刘咸
朝代：明
体裁：古风

子晋列仙徒，富贵非所慕。平生好吹笙，世情百不顾。一朝揖浮丘，超然若有悟。挥手谢时人，白日升天去。峨峨缑岭头，旧时埋剑处。至今几千年，遗冢尚如故。我来访灵踪，徘徊日将暮。安得蹑双凫，云间与之遇。
过吉祥寺题壁
作者：刘嘉䋭
朝代：明

城里幽栖古寺闲，相依半日便思还。汗衣未了奔驰债，便是逢僧怕问山。
过吴嗣业东庄
作者：刘嘉䋭
朝代：明

尘容与俗情，到此异平生。始向亭中坐，还来树下行。小池当面净，独鸟隔林鸣。更劝君栽竹，他年约听声。
题竹
作者：刘圭
朝代：明
体裁：七言绝句

空谷无人瘦影寒，月明时见舞青鸾。鹧鸪啼彻黄昏雨，犹忆湘妃庙里看。
一剪梅
作者：刘基
朝代：明
体裁：词

征雁来时木叶红，淡淡秋光，袅袅西风。江南江北短长亭，烟草低迷落照中。浮世生涯一转蓬，今日韶颜，明日衰翁。五丁难挽逝川回，千古英雄，此恨都同。
一剪梅
作者：刘基
朝代：明
体裁：词

机杼无声络纬多，天净云收，月在银河。相思迢递隔关山，雁短人遥可柰何。身世悠悠似逝波，梦里嗟咨，镜里婆娑。欲回西日挂扶桑，惆怅阳公，不解挥戈。
一萼红·送别
作者：刘基
朝代：明
体裁：词

白蘋洲，有芦花似雪，人在木兰舟。祖帐方开，骊歌未暌，斜照半入江楼。话不了、缠绵意绪，早归鸿、相唤落沙头。红蓼丹枫，青烟碧草，总为供愁。此去几时重见，怅秾华易谢，零雨难收，落浦波空，渭城柳尽，欲饮还又回眸。恨只恨、无情海水，趁归风、辄向西流。毕竟难留，一宵长似三秋。
丁酉七月十四夜望月仍蚀且既而司天报亦不至因感去年作此寄石末公
作者：刘基
朝代：明
体裁：七言律诗

山城望月中元夜，天运循环四序周。顾兔又从银汉灭，磔蟆空抱玉川忧。清台视梫当箕尾，仙使乘槎隔斗牛。安得寄书凭去燕，为言桂树不胜秋。
七月七日
作者：刘基
朝代：明
体裁：七言绝句

百年佳会几今宵，脉脉相看一水遥。漫道天孙解专巧，却教鸟鹊为成桥。
七月四日自深谷之灵峰作
作者：刘基
朝代：明
体裁：古风

平旦出云门，亭午至灵峰。山盘涧萦纡，谷深岩错重。竹露滴皎皎，林霞散溶溶。度石苔藓滑，披萝烟霭浓。颇喜禾黍成，可以慰老农。野草各有花，照水似衒容。徐行恐触热，聊憩崖下松。时闻幽鸟鸣，亦足开心胸。慨怀陶隐居，丹灶今无踪。干将与莫邪，俱巳化为龙。空馀远山色，菡萏青芙蓉。
三月八日偕徐成中杨澄源李子庚吴溥泉董朝宗黄中立程邦民汤仲谋王文明游南镇得禽字
作者：刘基
朝代：明
体裁：古风

积雨霁芳甸，凯风来远林。逍遥出郊郭，徙倚散烦襟。桂棹荡清涟，长裾曳轻阴。肆览夏王陵，流观秦帝岑。黄熊安所之，荒楚自萧森。仰玩卉木荣，俯聆泉石音。洋洋潭底鱼，喈喈枝上禽。昭融见天德，滉瀁怡人心。况有文彦友，温恭比瑶琳。献酬礼不愆，咏歌思弥深。良辰岂易得，嘉会难屡寻。愿作胶与漆，无为商与参。殷勤属此章，冀以代兼金。
三洲曲
作者：刘基
朝代：明

三洲洲上花柳春，三洲浦里多商人。酒旗红袖明江阁，客船只望洲边泊。八月风吹洲上树，楼船却向江西去。红妆送别各沾巾，惊动新米江北人。
三洲曲·其一
作者：刘基
朝代：明
体裁：乐府曲辞

三洲洲上花柳春，三洲浦里多商人。酒旗红袖明江阁，客舡只望洲边泊。
三洲曲·其一
作者：刘基
朝代：明

三洲洲上花柳春，三洲浦里多商人。酒旗红袖明江阁，客船只望洲边泊。
三洲曲·其二
作者：刘基
朝代：明
体裁：乐府曲辞

八月风吹洲上树，楼舡却向江西去。红妆送别各沾巾，惊动新米江北人。
三洲曲·其二
作者：刘基
朝代：明

八月风吹洲上树，楼船却向江西去。红妆送别各沾巾，惊动新米江北人。
上之回
作者：刘基
朝代：明
体裁：乐府曲辞

上之回，六龙矫；揵光耀，拂鹥鸟。轥石关，匝棠梨。扬灵旗，县月支。天马来，宛居劙。穆上玄，釐穰穰。坐明堂，朝万方。翕披离，王烛光。于亿年，乐未央。
上云乐
作者：刘基
朝代：明
体裁：古风

混沌结，玄黄开，人生其中，称为三才。一人身有一天地，形质虽异众理该。欲淫物诱滋巧伪，遂使真淳耗斁玄风颓。乃有朝生而暮死者，本根浅短无栽培。惟有西天老胡名文康，自从盘古到今日，不老不少，气体充实如婴孩。性情和易颜色好，恰似初酿匐萄醅。激之而不见其怒，挠之而不见其咍，甘之而不见其喜，苦之而不见其款。所以于物无所忤，于人无所猜，于事无所碍，于艺无所能。不生不死在人世，借问老胡何修得此哉？老胡答言我亦不自解，请说伏羲神农皇帝在日一二事，不知得失汝自挨。伏羲始画八八六十有四卦，罗天网地括五材。老胡不识单与耦，谓是乌曹重叠堆砖坯。仓颉制文字，鬼母夜哭声哀哀。老胡不识点与画，谓是蜗牛之泪萦莓苔。容成隶首造历数，上收坤灵之精爽，下掇乾象之根荄。大挠作甲子，编户星宿来当差。老胡不识一二三四五，但见暖则出，寒则伏，一似虫豸听命霜与雷。羲和常仪占日月，拘束乌飞兔走、翼足相排挼。鬼臾区占星气，指斥王蓬絮，周伯老子、无所藏匿其祥灾。老胡不识金木水火土，但见昊天森列众光怪，大者如缶小者如杯。伶伦截竹作律吕，中间实以葭莩灰。玄问老鬼二十四，俯首受命同舆佁。又用子谷秬黍起度量，教得蠢动狡猾而不呆。老胡不识轻重长短多与寡，但觉饥则食，饱则止，明则起，暗则卧，有力即往倦即回。轩辕黄帝与岐伯，口尝毒药一日生死八九遍，皮肉黑瘦生烟煤。老胡但见颜色差异即不吃，牙齿牢，硬无龇。九天玄女说兵法，风云鸟蛇掌上排。教人斗阋逞雄杰，致使阪泉涿鹿之野，它它藉藉撑枯骸。尔时众贤圣，尾尾相继轰轳濆。雕肝琢肾镂心肺，倾泻精髓通脊脢。攘攘扰扰竞神知，虚名不朽身先隤。惟有老胡混沌无孔窍，不与人世分仇侪。尧舜相传授，四海玉烛无氛埃。老胡随众歌击壤，帝力于我何有哉？汤武行放伐，鹰化为雀驹为裛。龙逢被杀夷叔饿，何如老胡终日瞑坐山之隈。五伯与七国，角力争喧豗。谋臣辨士神出而鬼没，口乾舌拔眉眼。到头毕竟成就者，土坟三尺埋蒿莱。老胡万事皆不理，厓厓坐得四肢百骨如乾柴。所以天地鬼神不怪怒，容得老胡永远在世上，时复一出歌笑呈诙谐。况遇天子圣，德泽浃九垓。青云应吕风应律，遐方感化神民怀。老胡再拜稽首、献天子寿，愿天子与天地相似，老胡岁岁舞蹈玉墀下，跪进玻璃杯。
上云乐
作者：刘基
朝代：明

混沌结，玄黄开，人生其中，称为三才。一人身有一天地，形质虽异众理该。欲淫物诱滋巧伪，遂使真淳耗？攵玄风颓。乃有朝生而暮死者，本根浅短无栽培。惟有西天老胡名文康，自从盘古到今日，不老不少，气体充实如婴孩。性情和易颜色好，恰似初酿匐萄醅。激之而不见其怒，挠之而不见其咍，甘之而不见其喜，苦之而不见其款。所以于物无所忤，于人无所猜，于事无所碍，于艺无所能。不生不死在人世，借问老胡何修得此哉？老胡答言我亦不自解，请说伏羲神农皇帝在日一二事，不知得失汝自挨。伏羲始画八八六十有四卦，罗天网地括五材。老胡不识单与耦，谓是乌曹重叠堆砖坯。仓颉制文字，鬼母夜哭声哀哀。老胡不识点与画，谓是蜗牛之泪萦莓苔。容成隶首造历数，上收坤灵之精爽，下掇乾象之根荄。大挠作甲子，编户星宿来当差。老胡不识一二三四五，但见暖则出，寒则伏，一似虫豸听命霜与雷。羲和常仪占日月，拘束乌飞兔走翼足相排挼。鬼臾区占星气，指斥王蓬絮，周伯老子无所藏匿其祥灾。老胡不识金木水火土，但见昊天森列众光怪，大者如缶，小者如杯。伶伦截竹作律吕，中间实以葭莩灰。玄问老鬼二十四，俯首受命同舆佁。又用子谷秬黍起度量，教得蠢动狡猾而不呆。老胡不识轻重长短多与寡，但觉饥则食，饱则止，明则起，暗则卧，有力即往，倦即回。轩辕黄帝与岐伯，口尝毒药，一日生死八九遍，皮肉黑瘦生烟煤。老胡但见颜色差异即不吃，牙齿牢硬无龇。九天玄女说兵法，风云鸟蛇掌上排。教人斗阋逞雄杰，致使阪泉涿鹿之野，它它藉藉撑枯海尔时众贤圣，尾尾相继轰轳濆。雕肝琢肾镂心肺，倾泻精髓通脊脢。攘攘扰扰竞神知，虚名不朽身先隤。惟有老胡混沌无孔窍，不与人世分仇侪。尧舜相传授，四海玉烛无氛埃。老胡随众歌《击壤》，帝力于我何有哉？汤武行放伐，鹰化为雀驹为裛。龙逢被杀夷叔饿，何如老胡终日瞑坐山之隈。五伯与七国，角力争喧豗。谋臣辨士神出而鬼没，口干舌拔眉眼。到头毕竟成就者，土坟三尺埋蒿莱。老胡万事皆不理，厓厓坐得四肢百骨如干柴。所以天地鬼神不怪怒，容得老胡永远在世上，时复一出歌笑呈诙谐。况遇天子圣，德泽浃九垓。青云应吕风应律，遐方感化神民怀。老胡再拜稽首献天子寿，愿天子与天地相似，老胡岁岁舞蹈玉墀下，跪进玻璃杯。
上山采蘼芜
作者：刘基
朝代：明
体裁：乐府曲辞

上山采蘼芜，山峻路迢递。下山逄故夫，悲风生罗袂。忆昔结发时，愿得终百年。变故不可期，中道相弃捐。莲实生水中，石榴生路侧。未尝挂齿牙，中心岂能识。上山采蘼芜，罗袖生芳菲。因君赠新人，莫遣秋霜霏。落叶辞故枝，不寄别条上。白日无回光，谁能不惆怅。
上山采蘼芜
作者：刘基
朝代：明

上山采蘼芜，山峻路迢递。山下逢故夫，悲风生罗袂。忆昔结发时，愿得终百年。变故不可期，中道相弃捐。莲实生水中，石榴生路侧。未尝挂齿牙，中心岂能识。上山采蘼芜，罗袖生芳菲。因君赠新人，莫遣秋霜霏。落叶辞故枝，不寄别条上。白日无回光，谁能不惆怅。
上清词三首
作者：刘基
朝代：明

王子晋，好吹笙，吹得神仙下玉京。一朝羽化随风去，回首故宫芳草生。天上月，影悠悠，似镜看看又似钩。自是嫦娥甘寂寞，桂华相对度千秋。河汉水，九秋清，凉月满空闻雁声。雁声不到梦先到，白露湿衣天未明。
上清词三首·其一
作者：刘基
朝代：明
体裁：乐府曲辞

王子晋，好吹笙，吹得神仙下玉京。一朝羽化随风去，回首故宫芳草生。
上清词三首·其三
作者：刘基
朝代：明
体裁：乐府曲辞

河汉水，九秋清，凉月满空闻雁声。雁声不到梦先到，白露湿衣天未明。
上清词三首·其二
作者：刘基
朝代：明
体裁：乐府曲辞

天上月，影悠悠，似镜看看又似钩。自是嫦娥甘寂寞，桂华相对度千秋。
上陵
作者：刘基
朝代：明

零雨霏霏，亦降于桑。怆悢中怀，念昔先皇。惟昔先皇，创业孔艰。寤寐兴怀，能不永叹。精灵安所，体魄焉依？幽明隔绝，曷已其思。堂堂梓宫，在彼高冈。霜露是萃，能不慨伤。礼起由情，将情繄物。溥斯索矣，庶其罔阙。郊社既虔，宗庙孔威。上陵是申，式昭孝思。
上陵
作者：刘基
朝代：明
体裁：乐府曲辞

零雨霏霏，亦降于桑。怆悢中怀，念昔先皇。惟昔先皇，创业孔艰。寤寐兴怀，能不永叹。精灵安所，体魄焉依？幽明隔绝，曷巳其思。堂堂梓宫，在彼高冈。霜露是萃，能不慨伤。礼起由情，将情繄物。溥斯索矣，庶其罔阙。郊社既虔，宗庙孔威。上陵是申，式昭孝思。
不寐
作者：刘基
朝代：明
体裁：五言律诗

不寐月当户，起行风满天。山河青霭里，刁斗白云边。避世惭商绮，匡时愧鲁连。徘徊怀往事，恻怆感衰年。
不雨遣闷二首
作者：刘基
朝代：明

朝霞不作黄昏雨，暝霭徒为白昼风。日上高林啼布谷，声声只在短墙东。池上芹泥即渐乾，梁间燕子拾虫难。绿窗无限伤春意，看尽斜阳更倚阑。
不雨遣闷二首·其一
作者：刘基
朝代：明
体裁：七言绝句

朝霞不作黄昏雨，暝霭徒为白昼风。日上高林啼布谷，声声只在短墙东。
不雨遣闷二首·其二
作者：刘基
朝代：明
体裁：七言绝句

池上芹泥即渐乾，梁间燕子拾虫难。绿窗无限伤春意，看尽斜阳更倚阑。
丙戌岁将赴京师途中送徐明德归镇江
作者：刘基
朝代：明
体裁：五言律诗

疲马怀空枥，征衣怯路尘。那堪远游子，复送欲归人。月满西津夜，花明北固春。论文应有日，话别莫悲辛。
丙申二月别绍兴诸公
作者：刘基
朝代：明
体裁：古风

劳生属时艰，将老萃忧戚。风尘隘九野，何土为乐国？兹邦控吴越，名胜闻自昔。湖山竞奇丽，物产亦充斥。交游尚质俭，而不事华饰。况有良友朋，时来慰岑寂。全家免寒饿，几欲忘旅客。胡为复舍此，僶俛就行役。轩车远追送，酒至泪辄滴。还乡人所乐，我独愁苦剧。故山有松柏，摧折为荆棘。岂无骨肉亲，太半生死隔。此语不可闻，此景那堪觌。愁情如波涛，澒洞胸与臆。伫立向穹苍，一叹双鬓白。
丙申二月别绍兴诸公
作者：刘基
朝代：明

劳生属时艰，将老萃忧牴。
风尘隘九野，何土为乐国？兹邦控吴越，名胜闻自昔。
湖山竞奇丽，物产亦充斥。
交游尚质俭，而不事华饰。
况有良友朋，时来慰岑寂。
全家免寒饿，几欲忘旅客。
胡为复舍此，僶俛就行役。
轩车远追送，酒至泪辄滴。
还乡人所乐，我独愁苦剧。
故山有松柏，摧折为荆棘。
岂无骨肉亲，太半生死隔。
此语不可闻，此景那堪觌。
愁情如波涛，澒洞胸与臆。
伫立向穹苍，一叹双鬓白。
丙申岁十月还乡作七首
作者：刘基
朝代：明

溪上寒山淡落晖，溪边风送客帆归。故家文物今何在，平世人民半巳非。华发老翁啼进酒，蓬头稚子笑牵衣。自嗟薄质行衰朽，未睹门廷赋采薇。风急霜飞天地寒，草黄木落水泉乾。千村乱后荒榛满，孤客归来抆泪看。野宿狐狸鸣户外，巢居烟火出云端。黍苗处处思阴雨，王粲诗成损肺肝。故园梅蕊依时发，异县归人见却悲。花自别来难独立，人今老去复何之。未能荷锸除丛棘，且可随方著短篱。等待薰风暄暖后，枝间看取实离离。手种庭前安石榴，开花结子到深秋。可怜枝叶从人折，尚有根株为客留。枳枸悲风吹白日，苕华高影隔青丘。坏垣蟋蟀知离恨，长夜凄凉吊独愁。舍北草池寒巳枯，草中时复见菰蒲。滥泉觱沸无留鲋，弱藻蒙茸不系凫。绿叶红花空代谢，春蛙秋蚓任喧呼。窥临最忆琴高鲤，腾驾风雷定有无。小舟冲雨清溪上，雨密溪深宿雾昏。游子到家无旧物，故人留客叹空尊。荒畦蔓草缠蒿草，落日青猿叫白猿。语罢不须还秉烛，耳闻目见总销魂。五载辞家未卜归，归来如客鬓成丝。亲知过眼还成梦，事势伤心不可思。且喜松楸仍旧日，莫嗟闾井异前时。修文偃武君王意，铸甲销戈会有期。
丙申岁十月还乡作七首·其一
作者：刘基
朝代：明
体裁：七言律诗

溪上寒山淡落晖，溪边风送客帆归。故家文物今何在，平世人民半巳非。华发老翁啼进酒，蓬头稚子笑牵衣。自嗟薄质行衰朽，未睹门廷赋采薇。
丙申岁十月还乡作七首·其七
作者：刘基
朝代：明
体裁：七言律诗

五载辞家未卜归，归来如客鬓成丝。亲知过眼还成梦，事势伤心不可思。且喜松楸仍旧日，莫嗟闾井异前时。修文偃武君王意，铸甲销戈会有期。
丙申岁十月还乡作七首·其三
作者：刘基
朝代：明
体裁：七言律诗

故园梅蕊依时发，异县归人见却悲。花自别来难独立，人今老去复何之。未能荷锸除丛棘，且可随方著短篱。等待薰风暄暖后，枝间看取实离离。
丙申岁十月还乡作七首·其二
作者：刘基
朝代：明
体裁：七言律诗

风急霜飞天地寒，草黄木落水泉乾。千村乱后荒榛满，孤客归来抆泪看。野宿狐狸鸣户外，巢居烟火出云端。黍苗处处思阴雨，王粲诗成损肺肝。
丙申岁十月还乡作七首·其五
作者：刘基
朝代：明
体裁：七言律诗

舍北草池寒巳枯，草中时复见菰蒲。滥泉觱沸无留鲋，弱藻蒙茸不系凫。绿叶红花空代谢，春蛙秋蚓任喧呼。窥临最忆琴高鲤，腾驾风雷定有无。
丙申岁十月还乡作七首·其四
作者：刘基
朝代：明
体裁：七言律诗

手种庭前安石榴，开花结子到深秋。可怜枝叶从人折，尚有根株为客留。枳枸悲风吹白日，苕华高影隔青丘。坏垣蟋蟀知离恨，长夜凄凉吊独愁。
丙申岁十月还乡作（五首）
作者：刘基
朝代：明
体裁：七言律诗

小舟冲雨清溪上，雨密溪深宿雾昏。游子到家无旧物，故人留客叹空尊。荒畦蔓草缠蒿草，落日青猿叫白猿。语罢不须还秉烛，耳闻目见总销魂。
丙申岁十月还乡作（五首）
作者：刘基
朝代：明

舍北草池寒己枯，草中时复见菰蒲。滥泉觱沸无留鲋，弱藻蒙茸不系凫。绿叶红花空代谢，春蛙秋蚓任喧呼。窥临最忆琴高鲤，腾驾风雷定有无。¤
东园之柳一首
作者：刘基
朝代：明
体裁：四言诗

东园之柳，萋其黄矣。瞻彼白日，焕其阳矣。眷眷怀思，曷其长矣。东园之柳，萋其青矣。瞻彼白日，焕其明矣。眷眷怀思，曷其平矣。东园之柳，冉冉其华。悠悠行人，玄发卒华。瞻彼白日，维怀永嗟。黄莺于飞，喈喈其音。茕茕行人，悠悠其心。瞻彼白日，维怀永吟。
东飞伯劳歌
作者：刘基
朝代：明
体裁：乐府曲辞

南飞鹧鸪北飞鹄，黄昏鸣鸡白日烛。珊瑚石上栽兔丝，鸳鸯独宿枯桑枝。永夜凉蟾入罗幕，蝉翼不如秋鬓薄。寒塘露莲千叶红，可怜零露空随风。
中峰末先和尚醉墨图
作者：刘基
朝代：明
体裁：古风

老先行脚遍天下，五湖七泽胸中吞。淋漓醉墨落人世，恍惚目击潇湘存。苍梧飞龙去不还，洞庭赤沙流水浑，九疑竹枝馀泪痕。澧兰沅芷化萧艾，古木雨炫寒烟昏。云帆缥缈向何处，波浪澒洞骄鱼鼋。我生胡为羁旅间，感时睹物生愁怨。还君此画歌一曲，悲风惨淡来昆崙。
临江仙
作者：刘基
朝代：明
体裁：词

楼外西风将雨过，重门又掩黄昏。金凫香息被无温。繁思牵宿恨，愕梦怆离魂。往事都随流水去，伤心欲共谁论。故家耆旧几人存。相思芳岁尽，霜雪满乾坤。
临江仙
作者：刘基
朝代：明
体裁：词

街鼓无声更漏咽，不知残夜如何。玉绳历落耿银河。鹊惊穿暗树，露坠滴寒莎。梦里相逢还共说，五湖烟水渔蓑。镜中绿发渐无多。泪如霜后叶，摵摵下庭柯。
临江仙·闺怨
作者：刘基
朝代：明
体裁：词

织女机边如镜月，夜深长照空帏。玉笙簧冷凤孤飞。苔阶行遍，霜露剥裳衣。华表柱头荏白鹤，不知何日来归。故山今在故人稀。沉思似梦，垂涕掩朱扉。
丹霞蔽日行
作者：刘基
朝代：明
体裁：乐府曲辞

彤霞何煌煌，蔽此白日色。炎埃被九野，照灼后土赤。朱陵开火府，熺烂相荡射。山蒸绛红气，川泻丹砂液。穹玄变光曜，众草相烜赫。迥迷河林茜，高夺昆仑碧。郁华不能神，玄乌巳化魄。女娲在青天，岁莫还鍊石。
为丘彦良题牧溪和尚千雁图
作者：刘基
朝代：明
体裁：古风

往时惠崇画芦雁，对之如在江湖游。只今此图又精妙，中有千里潇湘秋。乃知浮屠性多巧，意匠不与凡夫俦。吴松江长具区阔，天目虎丘青一发。西风九月粳稻黄，朔雁飞来翼相戛。农夫苦饥雁独饱，此意画师应识察。近者分明辨羽毛，远者缥缈瞻秋毫。或乘飘风入烟霄，或翳落日沉隍濠。起如武侯布八阵，集如万舞回旌旄。眠沙卧草鸣且翱，喋呷藻荇乱蓬蒿。禾空穗尽却归去，紫塞漠漠春云高。我家南山限苍岭，雁飞不到川路永。深林大谷蛇豕盛，愁向他乡抚虚景。人言鸿雁比弟兄，我有兄弟隔两城。题诗卷画谢客去，无使感怆伤中情。
为丘彦良题牧谿〗和尚千雁图
作者：刘基
朝代：明

往时惠崇昼芦雁，对之如在江湖游。
只今此图又精妙，中有千里潇湘秋。
乃知浮屠性多巧，意匠不与凡夫俦。
吴松江长具区阔，天目虎丘青一发。
西风九月粳稻黄，朔雁飞来翼相戛。
农夫苦饥雁独饱，此意画师应识察。
近者分明辨羽毛，远者缥缈瞻秋毫。
或乘飘风入烟霄，或翳落日沉隍濠。
起如武侯布八阵，集如万舞回旌旄。
眠沙卧草鸣且翱，喋呷藻荇乱蓬蒿。
木空穗尽却归去，紫塞漠漠春云高。
我家南山限苍岭，雁飞不到川路永。
深林大谷蛇豕盛，愁向他乡抚虚景。
人言鸿雁比弟兄，我有兄弟隔两城。
题诗卷画谢客去，无使感怆伤中情。
为包与直题太一真人图
作者：刘基
朝代：明
体裁：古风

太一真人庞眉须，不知所持何代书。既不学昴星，降精下辅隆准公。又不学傅说，请帝通梦寐左右。商王陈范谟，眇然一叶莲花荂。清秋风吹落泥涂，红凋粉瘵不可扶。君何为乎以为桴，荡漾九河凌五湖。誇耀水伯惊天吴，坐令文成五利之辈假借神圣欺庸愚。灵旗风翻壮荆符，獐鹿无鬼夫何辜。汉宫天禄连石渠，金釭衔璧丽绮疏。青藜有燄如美蕖，何不分饷依光夜绩之徐吾？高堂耽耽县画图，作歌一笑骇里闾。
为启初门和尚题山水图
作者：刘基
朝代：明
体裁：古风

天下名山随处有，画图流传亦良久。祗园道人展横幅，观者称誇同一口。苍梧九疑高插天，卷而怀之不盈手。巨灵惊呼盘古怒，地轴坱圠昆仑剖。太阳出海开杳冥，嶓冢岷峨大如斗。华轩无人清昼闲，恍然置我匡庐间。金轮迥出牛女上，远近罗列千云鬟。江花野竹青锦斑，嵌岩断石蛟鼍颜。冈盘谷转绝径路，但见湖水回琼环。白沙洲暖春风起，南船挂帆北船舣。吴波不尽芳草外，楚岫半入长烟里。夜深小龙行雨归，宫亭月落彭郎矶。旌阳步虚卢老和，杂佩散作虹蜺飞。百年尘世真梦寐，回首旌旗塞天地。旧游何处成渺茫，一曲狂歌数行泪。青丘弱水迷方壶，武陵桃源今有无？瑶台三岛消息断，安得羽翼归清都。
为张生题赵仲穆画马
作者：刘基
朝代：明
体裁：古风

天厩之马高且肥，王孙貌出真绝奇。杜陵寒儒恒苦饥，枉使韩干遭诮嗤。渥洼天马龙象力，朝发太蒙暮西极。豆刍五石充一食，力由食生非外得。地黄苜蓿美如饴，咽以甘泉清肺脾。神完气定吪止时，素餐立仗马耻之。高风吹雁酸枣红，狼烟夜半通回中。为君长鸣起杛公，斩取郅支归献明光宫。
为戴起之题猿鸟图
作者：刘基
朝代：明
体裁：古风

巴东之西巫山高，连峰插天关健牢。中有怀陵簸谷之波涛，藤萝杳冥风怒号。人迹不到神鬼逃，但见野猿沙鸟群相嘈，聱耴百窍摇岩嶅。此景可闻不可遭，尔何为乎貌以毫毛，嗟哉用心无乃劳。江盘峡束雷雨昏，崩崖死树缠古根。玄猿抱儿随白猿，长臂婹袅相攀援。舔睒谲诡趠腾骞，县柯攫石坠且掀。上有满月如赪盆，筼筜桃枝寒自蕃。嘉实不食凤高翻，但见娥皇女英之泪痕。势穷险尽原野辟，落日乌鸦绕云黑。荻花茫茫芦叶赤，前飞鸹鸧后凫鹢。潇湘洞庭烟水碧，驺虞鸑鷟无颜色。还君此画长太息，独立看天泪沾臆。
为本大师题唐临晋帖
作者：刘基
朝代：明
体裁：古风

乾符天子万机暇，宫中扈从多儒冠。玉堂开宴出晋帖，翠气荡摇山雪寒。侍臣模写各臻妙，碧树琼柯相照耀。令孜嗟叹至尊喜，内官拜舞宫娥笑。日斜宴罢归内园，外门有事人不言。君不见关东夜飞赤白丸，昭陵玉匣秋风酸。
为杭州郑善止题蓬莱山图
作者：刘基
朝代：明
体裁：古风

君不见大瀛海，中有神岳如昆崙。周遭四城五十里，石骨缠绕扶桑根。琪华烂日珠炫夜，翠楼玉殿虎守阍。钟山烛龙在其北，两眼烨煜如朝暾。仙人东王公，掌握天纪弼帝尊。长虹为辕龙作马，飘然乘风，白日在下，弱水荡荡，无力可负芥，自从大禹刻石之后来者寡。彼秦之皇，其贪如狼，而汉之武，其欲如虎。楼船万斛室巍巍，欲到不到风掣之。徐市蜉蝣身，乃欲邀安期。文成五利小竖子，羊质彊使蒙貔皮。神仙大笑起涛浪，射鱼海上夫何为？
为王彦和赋槐堂
作者：刘基
朝代：明
体裁：七言律诗

晋公庭上三槐树，千载流传是德符。今日耳孙思继述，昔年手泽叹荒芜。当窗欲看屯云叶，夹径先栽带雨株。会见枝头金粟蕊，秋风吹送上天衢。
为王辅卿郎中题雪滩寒雁图
作者：刘基
朝代：明
体裁：古风

云茫茫，水浪浪，林木脱叶无稻粮。乌啼雁叫天苍凉，岁云莫矣江山长。有竹有竹在高冈，三株冻折两复僵，小禽悲飞不能扬。苍梧悠悠隔沅湘，欲往从之川无梁。愿披寒霄见朝阳，勿令嗷嗷伤我肠。
为王辅卿郎中题雪滩寒雁图
作者：刘基
朝代：明

雪茫茫，水浪浪，林木脱叶无稻粱。乌啼雁叫天苍凉，岁云莫矣江山长。有竹有竹在高冈，三株冻折两复僵，小禽悲飞不能扬。苍梧悠悠隔沅湘，欲往从之川无梁。愿披寒宵见朝阳，勿令嗷嗷伤我肠。
为祝彦中题山水图
作者：刘基
朝代：明
体裁：古风

高轩玲珑不受暑，半幅轻绡宿烟雨。白屋素壁生空明，似闻水声绕庭宇。松髯拂天藤蔓垂，枯根瘦石相因依。寒涛不惊虎兕卧，岚翠欲与蛟虬飞。空江悠悠一渔艇，渚白沙明万鱼挣。武陵桃花何处寻，落日微风片帆影。
为竺西和尚题溪山茅屋图
作者：刘基
朝代：明
体裁：古风

青山十亩馀，茅屋数间足。高树结浮烟，脩篁茂深绿。孤松无邻舍，生理不拘束。开田种禾稻，间以黍与粟。中岁幸西成，青黄被溪曲。凫鹥与鸿雁，亦各得所欲。清秋霁凉雨，涧底石如玉。野老时见过，杯酒聊与属。但愿官长廉，吏卒莫我毒。耕稼纳王租，世世还相续。
为董楚芳题山水图
作者：刘基
朝代：明
体裁：古风

金庭接四明，会稽藏禹穴。半岭生白云，如涛涌溟渤。我住城南隔天镜，朝夕看山见山性。是谁模写作画图，展向高堂色相映。天上宝书缄石室，翠柏苍筠晓萧瑟，有蛟如龙身九屈。林深嶂叠不见日，龙气吐为烟雾出。何处楼台香霭中，蓬莱只在云门东。阳崖不留建木影，阴涧自起樵人风。贺知章，今巳矣，湖边酒船为谁舣？赤城霞标通宛委，陵苕花开落松子。蕙带荷衣归去来，清泉素石无泥滓。
为詹同文题浙江月夜观潮图
作者：刘基
朝代：明

君不见四时平分成岁功，以秋继夏独不同。炎官挟长握天柄，七月赤日熺玄穹。蓐收抱钺蹲白水，野气赫赫摅涘虹。阳侯喘汗河伯暍，少昊上诉愁天公。会须万物长养遂，斯以仲月虚宵中。此夜姮娥魄正满，命驾四蟾骖两禋。指挥禺强出玄渚，荡涤歊清霾蒙。河汉发源牛斗下，曲江上与天津通。初看一发起溟徼，如曳组练来于东。渐闻殷惣鼍鼓发，倏忽万雷声撼风。天吴掉尾出溟涬，马衔扬鬐招海童。霓旌缟帐鹭羽帱，瑶台十二浮空蒙。蕊珠仙人乘玉辂，腾驾鹤鹄飞氋氃。长庚欻霍掞光耀，灵母扶龙嗥戛铜，宓妃起舞素女从，琼珮綷縩云帡幪。冰绡雾縠纷飒纚，霜旗雪幡高翳空。鲸鱼呀呷鲛鳄遁，蒲牢哮吼冯夷宫。瞿唐巫峡起平地，滟滪若象鏖回蜺。先驱已过赤亭嶂，后从始发龛山谼。商声爽淅合群籁，泽国凛溧寒欲冻。先生玩月坐楼上，夜气澄寂神和冲。凭阑快睹烦暑退，呼儿命酒浇喉咙。自舞自歌歌自作，月照白发三千总。歌声迤扬林壑应，竹树戛击丝与桐。渊鱼跃波栖鸟作，紫桂绕屋清香融。君歌曲终响未终，我歌激烈留征鸿。瞠眸相视俱老矣，况有众病来交攻。圣明天子御宇宙，威惠与天相比拢首丘倘许谢鞿绊，犹有古月光瞳胧。行当唱和三百首，永与潮汐流无穷。
为詹同文题浙江月夜观潮图
作者：刘基
朝代：明
体裁：古风

君不见四时平分成岁功，以秋继夏独不同。炎官挟长握天柄，七月赤日熺玄穹。蓐收抱钺蹲白水，野气赫赫摅赪虹。阳侯喘汗河伯暍，少昊上诉愁天公。会须万物长养遂，期以仲月虚宵中。此夜姮娥魄正满，命驾四蟾骖两駥。指挥禺强出玄渚，荡涤歊熇清霾蒙。河汉发源牛斗下，曲江上与天津通。初看屸发起溟徼，如曳组练来于东。渐闻殷驎鼍鼓发，倏忽万雷声撼风。天吴掉尾出溟涬，马衔扬鬐招海童。霓旌缟帐鹭羽帱，瑶台十二浮空濛。蕊珠仙人乘玉辂，腾驾鹤鹄飞氋氃。长庚歘霍掞光耀，灵母扶龙嗥戛铜。宓妃起舞素女从，琼佩綷縩云帡幪。冰绡雾縠纷飒纚，霜旂雪幡高翳空。鲸鱼呀呷鲛鳄遁，蒲牢哮吼冯夷宫。瞿唐巫峡起平地，滟滪若象鏖回潨。先驱巳过赤亭嶂，后从始发龛山谼。商声爽淅合群籁，泽国凛凓寒欲冻。先生玩月坐楼上，夜气澄寂神和冲。凭阑快睹烦暑退，呼儿命酒浇喉咙。自舞自歌歌自作，月照白发三千总。歌声迤飏林壑应，竹树戛击丝与桐。渊鱼跃波栖鸟作，紫桂绕屋清香融。君歌曲终响未终，我歌激烈留征鸿。瞠眸相视俱老矣，况有众病来交攻。圣明天子御宇宙，威惠与天相比隆。首丘倘许谢鞿绊，犹有古月光朣胧。行当唱和三百首，末与潮汐流无穷。
为贾性之赋松石
作者：刘基
朝代：明
体裁：古风

老松不搆厦，潜迹归后土。千年化为石，诡怪惊地府。酆都壮轮奂，剪截就梁柱。嶙峋锯凿馀，弃置人得取。居家赤玻黎，光采夺胡煦。嶒崚铁心坚，璀璨霞色古。何当呼吴罡，匠以脩月斧。持献女娲皇，天鏬或可补。
为贾性之题山水图
作者：刘基
朝代：明
体裁：七言律诗

不见唐朝王右丞，世间画史少知名。何人貌得烟雨意，静听如闻风水声。远岫带云才隐约，斜阳秋树却分明。清泉素石堪乘兴，欲买扁舟过此生。
为韩克铭题画石鼎联句图
作者：刘基
朝代：明
体裁：古风

轩辕道士轩辕孙，昔随飞龙陟昆崙，乘骑六气遨乾坤。上穷混沌无涯门，下抉若木扶桑根。旋雷舞电讹晨昏，批蹴虎豹号帝阍。搥击河鼓牛腾骞，摛虹织煇绚泽原。三足老乌不敢暾，迷离缺兔骇且奔。羲和吁号诉玉尊，谪降下土营丘樊。结喉长颈古貌存，如鹤如鹄如龙蜿。诘屈不作人间言，涕唾落地生兰荪。驱叱碣石归河源，蜚廉屏翳双挟轓。彆捩象齿愁育贲，山玄水苍琮琥璊。离罗璀错辉煓燉，笙镛琴瑟篪与埙。五音翕绎珠泻盆，吹为栗烈呵为暄。扑抶罔象笞鼍鼋，馋鳄辟易从厥屯，束缚㺑魃魈魖魂。秉畀赤郭充朝飧，妙用歘忽无留痕。嗟哉二子尔曷冤，如井谷鲋当化鲲。喓喓草虫呼阜蠜，欲与蟪蛄语凉温。不知风霆掣墙籓，江腾海跃乔岳翻。鬼物喘汗相濡喷，爽灵漂摇失所蹲。敞恍梦寐精魄皆，低头拜伏詟再论。阳春二月花满园，掩关独坐辞谇諠，按图案意聊涤烦。羡君轩辕之后昆，浩歌一曲期勿谖。
为黄元徽题画松
作者：刘基
朝代：明
体裁：七言律诗

黄子宅边松十寻，两株相倚自成林。半空鸾凤翻清影，长日笙竽奏好音。岂但茯苓能却老，更有琥珀可安心。风尘澒洞还相忆，写挂高轩恨最深。
久别离
作者：刘基
朝代：明
体裁：乐府曲辞

久别离，别时小儿未解语。今日踉蹡庭下来，向人问爷泪如雨。儿知有爷未曾识，爷有母在愁何极。明庭不奏采薇诗，久别离，当语谁？
久雨坏墙园蔬尽压帐然成诗
作者：刘基
朝代：明
体裁：古风

晚岁逼豺狼，漂摇去乡土。囊橐罄留储，釜甑恒若窳。开畦种蔬菜，拨借荷地主。晨兴率童稚，树艺躬伛偻。瓠实正累离，茄花亦争吐。鱼肉方绝交，恃此当醢脯。悲风吹江干，浩荡十日雨。幽泉涌阴窦，高墉坼脩堵。苍蔓压泥沙，朱苞埋宿莽。凄凉紫芝英，乃与朝菌腐。数奇值时危，一饱不敢取。天地有穷愁，每望贫家聚。青苔满颓墙，日暮空倚柱。
乌啼曲
作者：刘基
朝代：明
体裁：乐府曲辞

可怪乌鸦鸟，鸣声不喜人。如何好彊聒，故博主人嗔？
乌栖曲
作者：刘基
朝代：明

霜华著树成秋蕊，树头栖乌惊夜起。起向幽闺啼数声，闺中美人泣到明。吴宫乌啼夜巳分，宫中不闻人尽闻。夜深风落茱萸子，沉沉漏断啼乌死。
乌栖曲·其一
作者：刘基
朝代：明
体裁：乐府曲辞

霜华著树成秋蕊，树头栖乌惊夜起。起向幽闺啼数声，闺中美人泣到明。
乌栖曲·其二
作者：刘基
朝代：明
体裁：乐府曲辞

吴宫乌啼夜巳分，宫中不闻人尽闻。夜深风落茱萸子，沉沉漏断啼乌死。
乌生八九子
作者：刘基
朝代：明
体裁：乐府曲辞

树上乌，一生八九子，相呼哑哑聒人耳。何不学衔泥燕，和鸣集桃李。又不学鹰与隼，奋翅高飞碧云里。胡为巢此庭树间，啄腐吞腥饕吻觜。少年挟弹如流星，祸机潜发不见形。翅翎槯析身首磔，蝼蚁伤残谁女惜。
乙卯岁首早朝奉天殿柬翰林大本堂诸友
作者：刘基
朝代：明
体裁：七言律诗

枝上鸣嘤报早春，御沟波澹碧龙鳞。旂常影动千官肃，环佩声来万国宾。若乳露从霄汉落，非烟云抱翠华新。从臣才俊俱杨马，白首无能愧老身。
九叹九首
作者：刘基
朝代：明

秋风起兮夕露漙。浮云沉阴兮白日昼寒。木叶落兮水泉乾。孤雁鸣兮悽以酸。揽余辔兮怅盘桓。野萧条兮行路难。豺狼骄兮狐兔顽。兰蕙死兮荆棘蕃。我欲奋飞兮无羽翰。援雅琴兮发哀弹。弦断绝兮涕汎澜。我发种种兮飒如其稀。我心伥伥兮忽若有遗。过吾不能改兮德吾不能知。往者不可悔兮来者不可期。进无益于世兮退将安归。呜呼巳矣兮吾宁不悲。天有田兮不可以耕。山有龟兮不可以知咎徵。剡蒿以为梁兮削菌以居楹。匠石却走兮工垂拊膺。登高望远兮观四瀛。水东流兮日西倾。般纷纷兮各有营。我独展转兮从夜达明。风飘飘兮扬尘。野寂寞兮无人。舟何为兮山阿，车何为兮水滨。北望楚兮东望秦。倒江河兮乱星辰。天门窈窕兮重九闉。愿有言兮远莫陈。虎豹颬颬兮为喜为瞋。横流涕兮瞻苍旻。心冯噫兮不能伸。麋有角兮龙有鳞。空山寂寥兮吾谁与邻。江无舟兮河无梁。隰有荆棘兮而无稻粱。鹰化鸠兮雀变隼。狸为貙兮龙为蚓。眷长顾兮情纡轸。九疑高兮禹穴幽。梧桐枯兮凤不留。山木惨惨兮叫鸺鹠。鸿鹄飞兮无所投。云沓沓兮雨悠悠。孰怀情兮知此愁。虎厌肉兮驺虞苦饥。獭升堂兮麒麟受羁。黄彝荐滫兮章甫承綦。箾韶屏弃兮弦筦兜离。指玉以为石兮削方以为规。天不可问兮神不可咨。繄彼之是兮而此之非。有樗在林兮有栎在馗。蓍龟孔昭兮勿远余思。今夕何夕兮天宇清。步逍遥兮仰观列星。河汉皎兮北斗横。悲风发兮候虫鸣。林鸟起兮沙鸨惊。长夜寥寥兮何人哭声。怆恍悢兮不忍听。回身入房兮泪沾缨。蛟虬偃蹇兮射虎狞。弧无弦兮车说其衡。知不可虑兮谁女令。謇淹留兮难为情。履霜思裘兮燠则弃之，临河号舟兮济而置之。不网胡鱼兮不弋胡鹄。剪薙杞梓兮索灌莽以取木。捕猫乳鼠兮佥以为仁。吠笱宵警兮行者怒瞋。弹鸾养枭兮莫知其咎。斲冰以承宫兮曷云能又。长太息兮有所思。林木动兮巢鸟悲。山有藿兮园有葵。心怀君兮君不知。秋天泬漻兮百草黄。蟪蛄悲吟兮朝荣有芳。屣履起兮独彷徨。心悠悠兮怀故乡。原有粟兮隰有禾。桂花红兮兰紫芽。凉风动兮松柏馨。流潦落兮水泉清。蔬可茹兮秫可酒。集乡里兮会亲友。坐白石兮荫苍筠。玩明月兮思古人。鱼韪渊兮狐首丘。终余生兮安所求。
九叹九首·其一
作者：刘基
朝代：明
体裁：骚

秋风起兮夕露漙。浮云沉阴兮白日昼寒。木叶落兮水泉乾。孤雁鸣兮悽以酸。揽余辔兮怅盘桓。野萧条兮行路难。豺狼骄兮狐兔顽。兰蕙死兮荆棘蕃。我欲奋飞兮无羽翰。援雅琴兮发哀弹。弦断绝兮涕汎澜。
九叹九首·其七
作者：刘基
朝代：明
体裁：骚

今夕何夕兮天宇清。步逍遥兮仰观列星。河汉皎兮北斗横。悲风发兮候虫鸣。林鸟起兮沙鸨惊。长夜寥寥兮何人哭声。怆恍悢兮不忍听。回身入房兮泪沾缨。蛟虬偃蹇兮射虎狞。弧无弦兮车说其衡。知不可虑兮谁女令。謇淹留兮难为情。
九叹九首·其三
作者：刘基
朝代：明
体裁：骚

天有田兮不可以耕。山有龟兮不可以知咎徵。剡蒿以为梁兮削菌以居楹。匠石却走兮工垂拊膺。登高望远兮观四瀛。水东流兮日西倾。般纷纷兮各有营。我独展转兮从夜达明。
九叹九首·其九
作者：刘基
朝代：明
体裁：骚

秋天泬漻兮百草黄。蟪蛄悲吟兮朝荣有芳。屣履起兮独彷徨。心悠悠兮怀故乡。原有粟兮隰有禾。桂花红兮兰紫芽。凉风动兮松柏馨。流潦落兮水泉清。蔬可茹兮秫可酒。集乡里兮会亲友。坐白石兮荫苍筠。玩明月兮思古人。鱼韪渊兮狐首丘。终余生兮安所求。
九叹九首·其二
作者：刘基
朝代：明
体裁：骚

我发种种兮飒如其稀。我心伥伥兮忽若有遗。过吾不能改兮德吾不能知。往者不可悔兮来者不可期。进无益于世兮退将安归。呜呼巳矣兮吾宁不悲。
九叹九首·其五
作者：刘基
朝代：明
体裁：骚

江无舟兮河无梁。隰有荆棘兮而无稻粱。鹰化鸠兮雀变隼。狸为貙兮龙为蚓。眷长顾兮情纡轸。九疑高兮禹穴幽。梧桐枯兮凤不留。山木惨惨兮叫鸺鹠。鸿鹄飞兮无所投。云沓沓兮雨悠悠。孰怀情兮知此愁。
九叹九首·其八
作者：刘基
朝代：明
体裁：骚

履霜思裘兮燠则弃之，临河号舟兮济而置之。不网胡鱼兮不弋胡鹄。剪薙杞梓兮索灌莽以取木。捕猫乳鼠兮佥以为仁。吠笱宵警兮行者怒瞋。弹鸾养枭兮莫知其咎。斲冰以承宫兮曷云能又。长太息兮有所思。林木动兮巢鸟悲。山有藿兮园有葵。心怀君兮君不知。
九叹九首·其六
作者：刘基
朝代：明
体裁：骚

虎厌肉兮驺虞苦饥。獭升堂兮麒麟受羁。黄彝荐滫兮章甫承綦。箾韶屏弃兮弦筦兜离。指玉以为石兮削方以为规。天不可问兮神不可咨。繄彼之是兮而此之非。有樗在林兮有栎在馗。蓍龟孔昭兮勿远余思。
九叹九首·其四
作者：刘基
朝代：明
体裁：骚

风飘飘兮扬尘。野寂寞兮无人。舟何为兮山阿，车何为兮水滨。北望楚兮东望秦。倒江河兮乱星辰。天门窈窕兮重九闉。愿有言兮远莫陈。虎豹颬颬兮为喜为瞋。横流涕兮瞻苍旻。心冯噫兮不能伸。麋有角兮龙有鳞。空山寂寥兮吾谁与邻。
九日舟行至桐庐
作者：刘基
朝代：明
体裁：古风

杪秋天气佳，九日更可喜。众人竞登山，而我独泛水。江明野色来，风淡汲鳞起。苍翠观远峰，泬寥度清沚。沙禽泛悠飏，岸竹摇萝靡。溯湍怀谢公，临濑思严子。紫萸空俗佩，黄菊漫妖蕊。落帽非我远，虚垒非我耻。扣舷月娟娟，濯足石齿齿。澄心以逍遥，坻流任行止。
乞猫
作者：刘基
朝代：明

赵人患鼠，乞猫于中山。中山人予之猫，猫善捕鼠及鸡。月余，鼠尽而鸡亦尽。其子患之，告其父曰：“盍去诸？”其父曰：“是非若所知也。吾之患在鼠，不在乎无鸡。夫有鼠，则窃吾食，毁吾衣，穿吾垣墉，毁伤吾器用，吾将饥寒焉，不病于无鸡乎？无鸡者，弗食鸡则已耳，去饥寒犹远，若之何而去夫猫也！”
买马词
作者：刘基
朝代：明
体裁：乐府曲辞

驿官亭鼓鼕鼕打，驿使星驰买官马。府官奔走群吏趍，呵叱县官如使奴。一时立限限乡役，马价顿增无处觅。卖田买马来纳官，买时辛苦纳时难。县官定价府官减，骅骝也作驽骀看。归来拊膺向隅泣，门前索钱风火急。
二月七日夜泊许村遇雨
作者：刘基
朝代：明

漫喜晴天出北门，还愁急雨送黄昏。山风度水喧林麓，野树翻云动石根。宿麦已随江草烂，新泉休共井泥浑。鱼龙浩漫沧溟阔，泽畔谁招楚客魂。
二月七日夜泊许村遇雨
作者：刘基
朝代：明
体裁：七言律诗

漫喜晴天出北门，还愁急雨送黄昏。山风度水喧林麓，野树翻云动石根。宿麦巳随江草烂，新泉休共井泥浑。鱼龙浩漫沧溟阔，泽畔谁招楚客魂。
二月二十三日自黄冈还杭途中作
作者：刘基
朝代：明
体裁：七言律诗

日照江边春树林，繁花乱叶感人心。花间蛱蝶漫多事，叶底杜鹃非好音。举目山川成皓首，侧身天地一沾襟。解忧惟有尊中酒，疾病年来巳厌斟。
二月二日登楼作
作者：刘基
朝代：明

薄寒疏雨集春愁，愁极难禁独上楼。何处山中堪采药，几时湖上好乘舟。衔泥客燕聊想傍，泛水浮萍可自由。见说兰亭依旧在，于今王谢少风流。
二月二日登楼作
作者：刘基
朝代：明
体裁：七言律诗

薄寒疏雨集春愁，愁极难禁独上楼。何处山中堪采药，几时湖上好乘舟。衔泥客燕聊相傍，泛水浮萍可自由。见说兰亭依旧在，于今王谢少风流。
二郎神
作者：刘基
朝代：明
体裁：词

捲帘邀月，渐夜永、凉生珍簟。看露出青莎，烟凝碧树，的皪残萤数点。老景逢秋兼多病，怎免得、长怀短念。辜负却故园，千山松桂，一池菱芡。门掩，寂寥满地，馀花红糁。眷翠被香收，玉觞尘涴，背壁兰缸自闪。马角不生，乌头难素，心似风旌长飐。休怪他、败叶寒螀相应，替人悽惨。
二鬼
作者：刘基
朝代：明

忆昔盘古初开天地时，以土为肉石为骨，水为血脉天为皮，昆仑为头颅，江海为胃肠，蒿岳为背膂，其外四岳为四肢。四肢百体咸定位，乃以日月为两眼，循环照烛三百六十骨节，八万四千毛窍，勿使淫邪发泄生疮痍。两眼相逐走不歇，天帝愍其劳逸不调生病患，申命守以两鬼，名曰结璘与郁仪。郁仪手捉三足老鸦脚，脚踏火轮蟠九螭。咀嚼五色若木英，身上五色光陆离。朝发旸谷暮金枢，清晨还上扶桑枝。扬鞭驱龙扶海若，蒸霞沸浪煎鱼龟。辉煌焜耀启幽暗，燠煦草木生芳蕤。结璘坐在广寒桂树根，漱咽桂露芬香菲。啖服白兔所捣之灵药，跳上蟾蜍背脊骑。描光弄影荡云汉，闪奎烁壁葩花摛。手摘桂树子，撒入大海中，散与蚌蛤为珠玑。或落岩谷间，化作珣玕琪。人拾得吃者，胸臆生明翚。内外星官各职职，惟有两鬼两眼昼夜长相追。有物来掩犯，两鬼随即挥刀铍。禁制虾蟆与老鸦，低头屏气服役使，不敢起意为奸欺。天帝怜两鬼，暂放两鬼人间娭。一鬼乘白狗，走向织女黄姑矶。槌河鼓，褰两旗，跳下皇初平牧羊群，烹羊食肉口吻流膏脂。却入天台山，呼龙唤虎听指麾。东岩凿石取金卯，西岩掘土求琼葳。岩訇洞砉石梁折，惊起五百罗汉半夜拨刺冲天飞。一鬼乘白豕，从以青羊青兔赤鼠儿。便从阁道出西清，入少微，浴咸池。身骑青田鹤，去采青田芝。仙都赤城三十六，洞主骑鸾翳凤来陪随。神蜺清唱毛女和，长烟袅袅飘熊旂。蜚廉吹笙虎击筑，罔象出舞奔冯夷。两鬼自从天上别，别后道路阻隔，不得相闻知。忽闻寒山子，往来说因依。两鬼各借问，始知相去近不远，何得不一相见叙情词。情词不得叙，焉得不相思。相思人间五十年，未抵天上五十炊。忽然宇宙变差异，六月落雪冰天逵。鼋鼍上山作窟穴，蛇头生角角有歧。鳄鱼掉尾斫折巨鳌脚，蓬莱宫倒水没楣。搀枪枉矢争出逞妖怪，或大如瓮盎，或长如蜲蛇。光烁烁，形躨々。叫鹿豕，呼熊罴。煽吴回，翔魌魑。天帝左右无扶持，蚊虻虱蝇蚋蜞，噆肤咂血图饱肥，扰扰不可挥筋节。解折两眼蕣，不辨妍与媸。两鬼大惕伤，身如受榜苔，便欲相约讨药与天帝。医先去两眼翳，使识青黄红白黑。便下天潢天一水，洗涤盘古肠胃心肾肝肺脾。却取女娲所抟黄土块，改换耳目口鼻牙舌眉。然后请轩辕，邀伏羲、风后、力牧、老龙告泰山稽。命鲁般，诏工倕，使丰隆，役黔羸，砺釜凿，具炉锤，取金蓐，收伐材尾箕。修理南极北极枢，斡运太阴太阳机。檄召皇地示部署，岳渎神受约天皇墀。生鸟必凤凰，勿生枭与鸱。生兽必麒麟，勿生豺与狸。生鳞必龙鲤，勿生蛇与。生甲必龟贝，勿生蝓与蜞。生木必松楠，生草必荠葵，勿生钩吻含毒断人肠，勿生枳棘覃利伤人迹螟蝗害禾稼，必绝其蝝蚔。虎狼妨畜牧，必遏其孕孳。启迪天下蠢蠢氓，悉蹈礼义尊父师。奉事周文公、鲁仲尼、曾子舆、孔子思，敬习《书》、《易》、《礼》、《乐》、《春秋》、《诗》。履正直，屏邪欹，引顽嚚，入规矩。雍雍熙熙，不冻不饥，避刑远罪趋祥祺。谋之不能行，不意天帝错怪恚，谓此是我所当为，眇眇末两鬼，何敢越分生思惟。呶呶向瘖盲，泄漏造化微。急诏飞天神王与我捉此两鬼拘囚之，勿使在人寰做出妖怪奇。飞天神王得天帝诏，立召五百夜叉带金绳将铁网，寻踪逐迹莫放两鬼走逸入崄巇。五百夜叉个个口吐火，搜天括地走不疲。吹风放火烈山谷，不问杉柏樗栎兰艾蒿芷蘅茅茨，燔焱熨灼无余遗。搜到九万九千九百九十九仞幽谷底，捉住两鬼，眼睛光活如琉璃。养在银丝铁栅内，衣以文采食以麋。莫教突出笼络外，踏折地轴倾天维。两鬼亦自相顾笑，但得不寒不馁长乐无忧悲。自可等待天帝息怒解猜惑，依旧天上作伴同游戏。